Kuršumlija: Klepetalo u Sagonjevu – tradicija koja ne prestaje - Blace Info Press\nKuršumlija: Klepetalo u Sagonjevu – tradicija koja ne prestaje\nAutor: Gorica Šegović · Objavljeno: 13. juna 2019. · Updated 13. juna 2019.\nIma jedno selo u Toplici gde se još uvek čuje zvuk klepetala. A ovaj najstariji način komunikacije u južnom delu Srbije još uvek koriste meštani kuršumlijskog sela Sagonjeva.\nKada se klepetalo u dalekoj prošlosti oglasilo, meštani sela Sagonjeva znali su da se u selu održava skupština i svi su dolazili na tu skupštinu jer tu su se donosile glavne odluke za selo, pojašnjava nam Vučeta Ranđelović zahvaljujući kome se klepetalo i danas čuje u ovom kuršumlijskom selu.\n-Danas se zvuk klepetala čuje pred početak berbe ili na dan seoske litije, saznajemo od Radovana Radovanovića iz kuršumlijskog sela Sagovnjeva.\n– Vučeta Ranđelović još uvek čuka u klepetalo i na ovaj način okuplja meštane sela Sagonjeva\nOva daska, okačena na dva kanapa u koju se naizmenično udara sa dva čekića služila je kao poziv meštanima da se kada je čuju, okupe na dogovoreno mesto.\nKako to izgleda saznali smo upravo od meštana ovog sela koji su svoju zanimljivu priču opisali i kroz guslarske pesme.\n-Ni klepka se sa čuke ne čuje,\nNiko ništa sad ne poručuje, kroz gusle nam je rekao Života Jevremović iz susednog sela Igrišta.\nA nekada je klepetalo davalo znak da se u selu nešto važno dešava i da meštani na zvuk klepetala moraju da se okupe na već znano mesto u selu gde su se uvek donosile važne odluke.\nI ovoga puta klepetalo u Sagonjevu okupilo je meštane ovog planinskog sela . Povod je bio dogovor oko predstojeće berbe jagoda u ovom pretežno voćarskom kraju, saznajemo od predsednika mesne zajednice sela Sagonjeva, Radivoja Miladinovića.\nA ovu tradiciju i priču iz davnina Sagonjevčani pričaju i prenose i mlađim generacijama, pa tako uvek kada je u selu, Slobodan Obradović koji živi u Beogradu poštuje ove običaje, pa kada čuje zvuk klepetala i sam dolazi na zbor.\nZvuk klepetala čuo je i komšija iz susednog sela Igrišta, Života Jevremović koji je znao da se nešto važno dešava u Sagonjevu i da bi uz muziku trebalo ulepšati skup na kojem je glavna tema bila skori početak berbe jagoda.\nZa ovu priliku uz gusle je odpevao stihove:\n-Rabadžija nema da se čuju,\nNi čobana da se dovikuju,\nRabadžijski da zapeva neko,\nSve je prošlo i sve je daleko…\nU Sagonjevu smo zakoračili u neko davno vreme kada je klepetalo bilo jedini način dozivanja meštana. Danas je ovo tradicija koja živi i koja se čuva kao najvrednije blago.\nSledeća vest Video:Crveni krst i Opština Blace nagradili dobrovoljne davaoce krvi – profesor Zoran Pavlović 75 puta dobrovoljno dao krv\nPredhodna vest Foto vest – Biciklijada – izletnička vožnja do Popove


Home\tTekstoviB&F Plus\tMinistarstvo energetike: Biće struje ove zime\nVeć danima se diskutuje o tome da li nas ove zime čekaju restrikcije struje a samim tim i grejanja ili još jedno poskupljenje iste, zbog pretpostavke da ćemo možda morati da je uvozimo. Međutim, Zoran Predić, državni sekretar u Ministarstvu rudarstva i energetike, kaže da je za predstojeći period obezbeđeno dovoljno struje, nafte i gasa, kao i da su sistemi za daljinsko grejanje spremni.\nEPS se, prema njegovim rečima, “dobrim radom” našao među prvih 10 kompanija u jugoistočnoj Evropi i značajno investira u proizvodne kapacitete i zaštitu životne sredine.\n“Za odsumporavanje, čime će se smanjiti emisija ugljen-dioksida na termoelektrani ‘Nikola Tesla’ A biće uloženo oko 170 miliona evra, modernizovane su hidroelektrane Zvornik i Bajina Bašta, u termoelektrani Kostolac gradi se novi blok, a u rudarskom kombinatu Kolubara unapređuje se tehnologija iskopavanja uglja i ujednačavanja kvaliteta”, rekao je Predić.\nIzvršni direktor za poslove trgovine električnom energijom u EPS-u Dragan Vlaisavljević rekao je da se ta kompanija kao pokretač privrede Srbije pojavljuje u ulozi snabdevača strujom privrede i stanovništva.\n“Raste proizvodnja struje iz obnovljivih izvora, a razlog više za širenje te proizvodnje je pojeftinjenje baterija za akumuliranje te energije”, rekao je Maćić.\nDodao je da u Srbiji “postoji veliki prostor za podizanje energetske efikasnosti i povećanje potrošnje gasa”.\nOn je istakao da su tržišne cene električne energije osnov stabilnosti elektro-energetskog sistema uz zaštitu najsiromašnijih građana.\nDirektor sektora za ekonomske poslove u EPS-u Mladen Serventi rekao je da je EPS i pored nepovoljnih vremenskih uslova u prvom polugođu ove godine ostvario pozitivan finansijski rezultat od 1,9 milijardi dinara pre plaćanja poreza, a da se očekuje da će na kraju godine dobit biti pet milijardi dinara.\n“Naredne dve godine očekujemo dobit od po 17 milijardi dinara i te projekcije su rađene ne računajući povećanje cena struje”, rekao je Serventi.\n“Ta kompanija je od 2001. godine zbog niskih cena električne energije izgubila od sedam do 20 milijardi evra u zavisnosti od toga sa čijim se cenama poredi u Evropi”, rekao je Šagovnović.


PIA otpušta polovinu radnika | Avio Press\nPIA otpušta polovinu radnika\nPakistan International Airlines planira da otpusti polovinu svoje radne snage u sklopu implementacije novog programa restrukturiranja. U ovoj kompaniji je trenutno zaposleno 14 hiljada ljudi a iz PIA najavljuju da će polovina njih postati tehnološki višak. Dve hiljade zaposlenih je prihvatilo da dobrovoljno ode iz ove firme što znači da će još 5000 ljudi ostati bez posla. Radi dodatnog smanjenja troškova, kompanija će otpustiti sadašnji i autsorsovati novi menadžment.\nSmanjenje radne snage je samo jedna od mera za optimizaciju poslovanja koje je odredila Vlada Pakistana. Pakistan International Airlines će ukinuti neprofitabilne linije za Milano i Tokio i fokusiraće se na svoje domaće tržište. Flota prevoznika će najverovatnije ostati ista a postoji mogućnost da se u narednim godinama stariji avioni zamene novijima. Vlada Pakistana procenjuje da će nacionalni avio-prevoznik postati profitabilan u 2023. godini ukoliko se mere budu uspešno sprovodile.\nAzija PIA vesti iz avijacije\nT’way Air leti za Zagreb\nDelta uvodi Wi-Fi na domaćim letovima\nEvropa Izrael se otvara za vakcinisane turiste\nEvropa KLM reagovao na rasističke uvrede zaposlenih


Vučić: Prioriteti Srbije su članstvo u EU i regionalna saradnja - European Western Balkans\nElžbijeta Bjenkovska i Aleksandar Vučić; Foto: Tanjug / Sava Radovanović\nBEOGRAD – Predsednik Vlade Aleksandar Vučić danas je, na sastanku sa evropskom komesarkom za unutrašnje tržište, industriju, preduzetništvo i mala i srednja preduzeća, Elžbijetom Bjenkovskom, izrazio bojazan da će poruke i ideje o stvaranju velike Albanije, koje dolaze iz Prištine, ugroziti regionalnu stabilnost.\nVučić i Bjenkovska razgovarali su o evropskom putu Srbije, problemima u dijalogu sa Prištinom i podršci EU Srbiji kroz programe za podršku malim i srednjim preduzećima.\n“Ključni spoljnopolitički prioriteti Srbije su članstvo u EU, regionalna saradnja i jačanje odnosa sa susedima, kao i nastavak politike pomirenja. Srbija je kredibilan partner Evropske unije“, naglasio je premijer Vučić.\nOn je izrazio bojazan da će nedavne poruke i ideje o stvaranju velike Albanije, koje dolaze iz Prištine, usporiti dijalog i ugroziti regionalnu stabilnost, saopštila je vladina Kancelarija za saradnju sa medijima.\nEvropska komesarka čestitala je premijeru Vučiću pobedu na predsedničkim izborima u Srbiji.\nBjenkovska je istakla da je Srbija stub stabilnosti u regionu i da je neophodno raditi na održavanju mira i dobrosusedskih odnosa.\nOna je pozdravila i ekonomske promene koje je srpska vlada sprovela i naglasila da je neophodno raditi na privatizaciji velikih javnih preduzeća.\nPremijer Vučić je istakao da veruje da je region Zapadnog Balkana spreman za dublji oblik ekonomske integracije kroz uspostavljanje jedinstvenog tržišta, što bi podiglo konkurentnost regiona u celini.\nAleksandar VučićElžbijeta BjenkovskaEvropska komisija\nTači zakazao izbore za 11. jun


TREĆA POBEDA U NIZU TRAYALA – KRUŠEVAC.LINK\nOvde si trenutno: Home / SPORT / TREĆA POBEDA U NIZU TRAYALA\nTREĆA POBEDA U NIZU TRAYALA\nTrayal je još jednom pokazao da je ozbiljan u tome da Kruševac naredne sezone prvi put u istoriji ima dva superligaša. Golom Osmana u 62. minutu savladan je ‘B’ tim Crvene zvezde, beogradski Grafičar.\nSa tri pobede u prva tri kola, 9 bodova I gol razlikom 4:1, kruševački Trayal je na drugoj poziciji na tabeli Prve lige Srbije. Fudbaleri Trayala se okreću pripremama za, tradicionalno neugodno gostovanje ekipi Novog Pazara. Naredno, 4.kolo Prve lige Srbije igra se već predstojećeg vikenda, a Trayal u Novom Pazaru gostuje u nedelju, 18. avgusta.\n1 Dinamo 3 9\n2 Trayal 3 9\n3 OFK Bačka 3 6\n4 Kabel 3 6\n5 Novi Pazar 3 5\n6 OFK Žarkovo 3 4\n7 Kolubara 3 4\n8 Grafičar 3 4\n9 Zlatibor 3 4\n10 Radnički P. 3 4\n11 Zemun 3 3\n12 Radnički 1923 3 3\n13 Metalac 3 3\n14 Sinđelić 3 2\n15 Budućnost D. 3 1\n16 Smederevo 1924 3 0\nTag Novi Pazar Trayal\n4. NOĆNI POLUMARATON U KRUŠEVCU\nU subotu jutro sveže, tokom dana prijatno toplo - maksimalna temperatura do 29°C


Golman afričke reprezentacije danas napušta kamp da bi potpisao ugovor sa novim klubom\nGolman Ajaksa i reprezentacije Kameruna Andre Onana danas će potpisati ugovor sa milanskim Interom.\nOnana dolazi u Seriju A kao slobodan igrač, ali će prelazak ozvaničiti tek u junu kada mu sa "kopljanicima" ističe ugovor.\nOvaj sporazum imaće snagu predugovora, a trajaće narednih pet sezona, od ovog leta pa do kraja juna 2027. godine. Kamerunac će napustiti reprezentaciju, koja se priprema za početak takmičenja na Afričkom kupu nacija, kako bi obavio lekarske preglede u Milanu.\nOnana je početkom prošle godine punio stranice sportske štampe nakon što je objavljeno da se dopingovao. U njegovom uzorku pronađena je zabranjena supstanca furosemid, koju je ubacio u organizam preko tabelete njegove supruge, jer se tog dana nije osećao dobro.\nDvostruki osvajač Lige šampiona ostavio fudbal, sada ima drugi posao i osmočasovno radno vreme\nSilva ostaje na ''Stamford Bridžu'' i nakon leta: Prvi januarski potpis stiže iz Londona\nKoliko je samo Zvezda očekivala od njega! Dioni "ni na nebu ni na zemlji", Francuzi naveliko pišu o napadaču\nZbog toga je dobio suspenziju od 12 meseci neigranja, da bi mu posle bila preinačena na devet meseci zabrane nastupa za klub i reprezentaciju. U Interu će mu konkrent biti iskusni Slovenac Samir Handanović, a od leta i Filip Stanković, sin Dejana Stankovića, koji je od "neroazura" pozajmljen holandskom drugoligašu Volendamu.\nDekijev sin pred navijačima dao veliko obećanje! Samo jedna reč bila dovoljna da se masa zapali (VIDEO)\nAndre Onana fudbalski transferi Ajaks inter


Satler: Lideri u BiH moraju imati snagu za kompromis\nSTAVOVI Šef delegacije EU u BiH\nPolitička volja je presudna za kretanje na putu ka prijemu u EU, naglasio Satler\nSatler: U narednim danima očekuju se dodatne isporuke medicinske opreme FOTO: AVAZ\nŠef delegacije EU u BiH Johan Satler (Johann Sattler) izjavio je da su politički lideri u BiH više puta rekli da žele da ova zemlja napreduje na putu ka EU i da što prije dobije status kandidata za članstvo, ali to u velikoj mjeri zavisi od njih i oni moraju imati snagu da postignu kompromis.\n- Revidirana metodologija proširenja ponovo potvrđuje kredibilnu perspektivu EU za zapadni Balkan. Cilj je da se poboljša pristup zasnovan na zaslugama i da se povećaju šanse regiona da se pridruži EU - rekao je Satler u intervjuu portalu "Juropien vestern Balkans".\nBrisel je spreman za saradnju\nSatler je istakao da će ovaj proces biti više politički, sa više mogućnosti angažovanja sa političkog nivoa i da su reforme glavni pokretač tog procesa.\nNa pitanje da li BiH ima šanse da postane zvaničan kandidat za članstvo i otvori pregovore, Satler je rekao da je Brisel spreman da sarađuje sa vlastima u BiH na realizaciji 14 ključnih prioriteta iz Mišljenja iz maja 2019. godine.\n- Primjena će otvoriti put prema statusu kandidata - naglasio je šef delegacije EU.\nSatler: Cilj je da se poboljša pristup zasnovan na zaslugama Foto: Avaz\nOn je rekao da mu je drago što vidi da je Predsjedništvo BiH preuzelo aktivniju ulogu u pomjeranju ovog procesa naprijed.\nNa pitanje šta je najveća prepreka za status kandidata BiH, Satler je rekao da bi "najlakši odgovor bila kompleksna struktura zemlje", ali da je "politička volja ono što je presudno za kretanje na putu ka prijemu u EU" i da na tom putu nema prečica.\nKomentarišući odnos nove Evropske komisije prema integraciji Balkana, Zatler je rekao da je to tijelo obnovilo privrženost tom cilju kroz konkretne akcije u novoj metodologiji koja je predložena i usvojena prošlog mjeseca.\nOn je ocijenio da je deklaracija sa samita u Zagrebu za BiH prilika za novi start i da je važno što je Predsjedništvo BiH tada predstavilo inicijativu za ubrzavanje napretka BiH prema članstvu u EU.\nNa pitanje o ulozi EU u sprečavanju širenja virusa korona u BiH, Satler je rekao da je Unija pomagala na terenu od prvog dana da bi se sačuvali životi i imovina.\nPomoć od sedam miliona eura\nOn je ukazao na pomoć od sedam miliona eura za urgentne medicinske potrebe, 73,5 miliona evra za ublažavanje socio-ekonomskog uticaja pandemije i 250 miliona evra makrofinansijske pomoći u povoljnim zajmovima rad podrške oporavku poslije pandemije.\n-Nijedan drugi partner ne pomaže ovoj zemlji ovim nivoom podrške - rekao je Satler.\nDodao je da je dio ove pomoći već stigao i da se u narednim danima očekuju dodatne isporuke medicinske opreme, uključujući ventilatore, mašine za rendgenska snimanja i EKG aparate.\nSatler: Obećanje je ispunjeno, za BiH paket pomoći vrijedan više od 300 miliona eura\nJohan Satler Evropska unija Delegacija BiH\nTegeltija - Satler: Vijeće ministara spremno je za iskorak ka EU\nČović i Satler: EU izdvojila značajna sredstva za medicinsku opremu BiH\nSASTANAK SA SABOLIĆEM


Politika\t11.01.2017 20:04\no zakonima Srbije zaštitnik građana nema prava da se bavi politikom i trebalo je da podnese ostavku pre dve godine kada je time počeo da se bavi, izjavio je danas premijer Srbije Aleksandar Vučić.\n„I to što će da je podnese mesec dana pre kraja mandata nije fer. Bilo bi fer da je to uradio pre dve godine, kada je počeo da se bavi politikom. Sada se pokazalo da smo sve vreme bili u pravu, da smo govorili istinu o kakvim je prevarama reč”, rekao je Vučić u intervjuu za televiziju Prva.\n„Ne želite da poštujete zakon kada su u pitanju neki drugi, a insistirate na nečemu gde zakona nema kada je u pitanju Vlada Srbije. Po zakonima Republike Srbije zaštitnik građana nema pravo da se bavi politikom”, poručio je Vučić.\nNa pitanje novinara da li smatra da Janković nije dobro obavljao svoj posao zaštitnika građana, Vučić je odgovorio da je to besmisleno pitanje, jer „ne da ga nije dobro obavljao, nego ga nije uopšte obavljao”.\n„On je obavljao svoj politički posao”, rekao je Vučić.\nPremijer je konstatovao da su najavljeni kandidati opozicije za predsednika Republike, Vuk Jeremić i Saša Janković, poznati već dve godine i da sve to vreme zloupotrebljavaju svoju funkciju zarad ličnih političkih interesa.\n„I ranije sam govorio da jedan od dosovskih kandidata sve vreme zloupotrebljava državne institucije, iako smo svi znali šta radi i čime se bavi. Reč je o (zaštitniku građana Saši) Jankoviću”, rekao je Vučić.\nPrema njegovim rečima, Janković sve vreme koristi instituciju zaštitnika građana kao predstavnik Demokratske stranke i nekih drugih stranaka „zarad, što je još gore, ne partijskih niti grupnih, već ličnih političkih interesa”.\n„Oni su kao svete indijske krave. O njima nemojte da kažete ništa makar svima bilo očigledno o čemu se radi. Svi ćemo da se pravimo blesavi da nam neko društvo ne bi reklo da si na drugoj strani”, ukazao je on.\nVučić je rekao da to pokazuje „koliko je novca na toj strani, koliko je spoljna moć na toj strani”.\n„Imamo hendikep da se oni bave time mesecima i godinama. Jedan je izmišljao da se kandiduje za UN, a videli smo rezultat, ne bi li podizao sopstvenu popularnost na račun svoje države. Drugi je izmišljao da se bavi jednim drugim državnim poslom, iako se time nije bavio. Zamislite da ako uzmem i svakom u inostranstvu govorim o kandidaturi našeg predstavnika i ničim drugim se ne bavim, bilo bi smešno”, uveren je on.\nPremijer je naglasio i da neki pokušavaju da iskoriste predsedničke izbore ne bi li pobedili na njima i srušili Vladu Srbije, i na taj način državu vratili u kolotečinu prošlosti, „da bi nas vratili u jedno loše vreme, vreme hiperinflacije, ogromnog deficita, na minus u rastu”.\n„S druge strane znamo mnoge koji bi se tom vešću rastužili i obradovali. U svakom slučaju odluku ćemo doneti zajedno i pokušati da se suprostavimo favorizovanim kandidatima, i njihovom ogromnom novcu i medijskom uticaju”, poručio je on.\nOn je dodao da je posao koji obavlja nešto što ga ispunjava maksimalno, nešto čemu je posvećen.\nKazao je da je to radio s velikom ljubavlju, ogromnim ponosom.\nDodao je da, na primer, da ni novinari nisu mogli da ga stignu radeći 14 sati dnevno, a da je morao, kao u Indiji, da bude skoncentrisan i pripremljen za svaki sastanak.\n„To je nešto za šta se živi, da za svoju zemlju uradite nešto, i imam dobre rezultate koje niko ne može da negira, a imaćemo još bolje”, objasnio je Vučić.\nOn je istakao da je njegov hendikep što ne može predsedničkim izborima da se bavi ni dvadesetak odsto vremena, koliko se svi drugi bave, i da im time daje ogromnu političku prednost.\n„U redu je da sam ja zapustio stranačke obaveze, ali nije u redu da su svi drugi to zapustili, zaboravili i prepustili svima drugima veliku inicijativu. To je moguće osetiti kada vidite da se oni bave nama na najnegativniji način, a ne stižemo ni da odgovorimo. Ako ja nemam vremena neki moraju da imaju vremena”, poručio je Vučić.\nOn je dodao i da dve godine govori da se sve to vreme ulaže ogroman novac u rušenje Vlade Srbije kako više ne bi bila „toliko nezavisna i suverena kao danas”.\n„To čine različite zemlje, o tome sam bezbroj puta govorio. Samo za medijsku akciju u vezi sa Savamalom, za osmišljavanje i organizovanje protesta, potrošeno je više od osam miliona evra, za šta imamo direktne dokaze, sve sa računa”, zaključio je Vučić u intervjuu koji je dao Televiziji Prva tokom boravka u Indiji, prenosi Tanjug.


U toku akcija "Kodeks" u Banjaluci\nPolicija na terenu, Foto D. Curać\nU dosadašnjim aktivnostima uhapšeno je devet osoba, piše Srpskainfo.\nU toku su pretresi na 14 lokacija, koje koriste osumnjičeni, na području Grada Banjaluka.\nAkcija se realizuje pod nadzorom Okružnog javnog tužilaštva Banjaluka.\nDRAMA U BANJALUCI: Požar i eksplozija automobila, vatrogasci na terenu (VIDEO)\n05. 12. 2021. u 19:29\nUŽAS U BANJALUCI: Telo muškarca iz Laktaša pronađeno u kafiću\nPOKUŠALI OTMICU DVE OSOBE: Policija u Gackom uhapsila dva Trebinjca\n05. 12. 2021. u 13:37\n03. 12. 2021. u 17:18\nhapšenje Banjaluka Banjaluka vesti akcija Kodeks\nDODIK: Erdogan razume situaciju u BiH\nSRPSKI član Predsedništva BiH Milorad Dodik naveo je da predsednik Turske Redžep Tajip Erdogan razume situaciju u BiH.\nDODIKOVA POPULARNOST SMETA SDS: Sve oštrije razmirice na relaciji dve najjače vladajuće i opozicione stranke\nDODIK će biti i ostati najpopularniji političar u Srpskoj, poručio je Radovan Kovačević, portparol SNSD, komentarišući izjave Jelene Trivić, opozicionog kandidata za neku od najznačajnijih funkcija, o razgovorima sa Kristijanom Šmitom.\n20. 01. 2022. u 07:13\nU KLUPAMA OD PONEDELJKA: Virus korona neće sprečiti planirani početak drugog polugodišta u školama Srpske\nOko 120.000 osnovaca i sredoškolaca Republike Srpske krenuće u drugo polugodište 24. januara, kako je i predviđeno. Iako Srpska ima povećan broj zaraženih virusom korona, zasad institucije RS nisu spremne da donesu odluku da se početak šlole odgodi.\n20. 01. 2022. u 08:12\nNOVE MERE U REPUBLICI SRPSKOJ: Skraćen period izolacije, ograničen rad ugostiteljskih objekata\nPERIOD izolacije za zaražene virusom korona u Republici Srpskoj biće skraćen na sedam dana, odlučio je danas Republički štab za vanredne situacije.\n19. 01. 2022. u 20:15\nKAKO ĆE BAKIR PROTIV ERDOGANA: Zašto Izetbegović odbija dijalog o rešenju krize u BiH?\nIZJAVA predsednika SDA, Bakira Izetbegovića je po ko zna koji put privukla medijsku pažnju, kao i reakcije političkih funkcionera. Ovoga puta on je odbacio mogućnost rešavanja krize u BiH.\n20. 01. 2022. u 14:33\nOŠTAR ODGOVOR BAKIRU IZETBEGOVIĆU: Svim Srbima Republika Srpska je iznad svega\nBAKIR Izetbegović je glavni kočničar BiH, ali treba da zaboravi na lude snove o BiH bez Srba i Republike Srpske.\n20. 01. 2022. u 11:33\nDODIK PREPREKA FORMIRANJU ISLAMSKE DRŽAVE: Amerika pred nerešivim problemom\nMILORAD Dodik u ovom trenutku jedina prepreka formiranju islamske države u srcu Evrope i da je to činjenica koja je nepobitna, istakao je stručnjak za politički marketing Aleksandar Zobenica.\n20. 01. 2022. u 10:26


Dva najsavremenija aparata za preciznu dijagnostiku uskoro stižu u Niš\nPočetak/Zdravlje/Dva najsavremenija aparata za preciznu dijagnostiku uskoro stižu u Niš\nSvetlana Petrović13. juna 2020.\nFoto: FB Dragan Milic\nKlinici za kardiohirurgiju KC Niš i Medicinskom fakultetu u Nišu uskoro stiže još jedna vredna donacija od komande Američke vojske za Evropu.\nReč je o još dva najsavremenija aparata za preciznu dijagnostiku svih malignih oboljenja, a njihova vrednost je oko 150 000 evra, najavio je direktor Klinike za kardiohirurgiju dr Dragan Milić.\nReal Time PCR aparat Quant Studio 6 Pro i KingsFisher DNA Isolator se u Americi koriste od pre nekoliko meseci, a Niš će biti među prvima gradovima u Evropi koji će raspolagati njima.\n“Mogućnosti ovih aparata su prosto fascinantne. Reč je o najsavremenijoj tehnologiji koja omogućava preciznu dijagnostiku svih malignih oboljenja sa određivanjem genske specifičnosti tumora, uz individualizaciju terapije. Radiće se ispitivanje svih kongenitalnih poremećaja, a za nas je od posebnog značaja što ćemo moći da radimo ispitivanje kompletne podudarnosti tkiva donora i recipijenta za transplantaciju organa i to za svega tri do četiri sata”, kaže Dr Dragan Milić, direktor Klinike za kardiohirurgiju KC Niš.\nNiška kardiohirurgija je i ranije dobila vredan poklon od svojih američkih prijatelja. Aparat Quant Studio 5 koji trenutno koristie, na kome je tokom pandemije urađeno na hiljade analiza biološkog materijala na prisustvo virusa Kovid 19, kao i najnoviji aparat „kinesko oko“ (MGISP-960) koji je nedavno instaliran u KC Srbije u Beogradu, mogu da rade 1000-1200 analiza na dan. U poređenju sa novim, to je značajno manje.\n“Aparat Quant Studio 6 Pro koji nam stiže, može da radi 384 analiza istovremeno, pri čemu se rezultat dobija za samo 30 minuta. To znači da je kapacitet rada neverovatnih 18 000 analiza na dan. Za razliku od mnogih uređaja čiji je stepen greške i do 20%, Quant Studio 6 Pro je nepogrešiv. Veoma je važno i to da aparat može da koristi bilo koji reagens za PCR bilo kog proizvođača na svetu, za razliku od, na primer, “kineskog oka” koji radi samo sa reagensima jednog proizvođača”, objašnjava dr Milić.\nFoto: Privatna FB arhiva\nDirektor Klinike za kardiohirurgiju nije precizirao kad stiže donacija, naglašavajući da je najvažnije to što će na hiljade naših pacijenata vrlo skoro dobiti mogućnost najbolje i najsavremenije dijagnostike koja se primenjuje samo u najelitnijim institucijama u svetu.\nUzimajući u obzir moć novih mašina i stručnost međunarodno priznatih nastavnika i saradnika Medicinskog fakulteta u Nišu, niško zdravstvo će u svojim rukama imati moćno oružje u borbi protiv najtežih bolesti, a zahvaljujući opremi koju očekuju, u ovoj laboratoriji će se raditi i one analize koje se trenutno ne rade nigde u Srbiji.\ndonacija americke vojske dr Dragan Milić Klinika za kardiohirurgiju precizna dijagnostika Quant Studio 6 Pro\n14. juna 2020. u 07:57\nSamo da ti aparati ne završe u magacinu kao onaj aparat iz donacije za testiranje korone koju nisu znali da koriste, doktori sa klinike nepismeni i neuki pa morali studenti da ga puste u rad.


Zvezda počela pripreme, Kanga po običaju kasni\n► Zvezda počela pripreme, Kanga po običaju kasni\n09.01.2018 | 11:00h ► 11:55h Beograd\nFudbaleri Crvene zvezde okupili su se danas pred početak priprema za prolećni deo sezone, u kom će se boriti na tri fronta: Ligi Evropa, Kupu Srbije i domaćem prvenstvu.\nTreneru Vladanu Milojeviću javilo se 33 fudbalera, dok će Gelor Kanga po običaju kasniti na početak priprema, uz dozvolu kluba.\nPrvog dana priprema su se javili svi koji su bili u timu u jesenjem delu sezone, među kojima je i napadač Milan Pavkov, koji je prvi deo proveo na pozajmici u Radničkom iz Niša.\nMeđu okupljenima je i brazilski fuzdbaler Andrade Viverios čija je budućnost u klubu i dalje neizvesna, jer se ne zna da li će ostati ili otići na pozajmicu. Na okupljanju nije bilo novih igrača.\nZajedno sa prvim timom treniraće četvorica igrača rođenih 1999. godine: Dejan Joveljić, Aleksa Terzić, Veljko Nikolić i Luka Ilić, kao i dvojica iz generacije 2001. Strahinja Eraković i Ivan Ilić.\nFudbaleri crveno-belih će 14. januara otputovati na Kipar, na prvu fazu priprema, gde će akcenat biti na fizičkoj spremi i za taj deo nisu planirane utakmice, osim možda jedne protiv nekog niželigaša.\nPovratak sa Kipra za Beograd je 21. januara i u srpskoj prestonici će boraviti narednih pet dana.\nOdlazak na drugi deo priprema u Antaliju je 26. januara, gde će Crvena zvezda biti do 8. februara, pet dana pred prve zvanične utakmice u 2018. godini.\nTokom boravka u Turskoj, Zvezda će igrati četiri utakmice, 28. januara protiv Dinamo Bresta, 1. februara protiv Amkara, tri dana kasnije sa Ujpeštom, dok je generalna proba zakazana za 7. protiv Zenita.\nCrvena zvezda će drugi deo sezone početi 13. februara, kada će dočekati ruski CSKA u prvoj utakmici šesnaestine finala Lige Evropa. Revanš je osam dana kasnije u Moskvi.\nZvezda će do kraja sezone igrati i u Kupu Srbije i domaćem prvenstvu, u kom posle 22 kola zauzima prvo mesto na tabeli sa 57 bodova, devet više od drugoplasiranog "večitog" rivala Partizana.\nMilojević: Biće i dolazaka i odlazaka\nTrener fudbalera Crvene zvezde Vladan Milojević rekao je da će tokom zimskog prelaznog roka ekipu pojačati neki igrači, ali i napustiti.\n"Čim krene prelazni rok sve je živo. Nikada ne znate šta može da se desi. Šta god budem rekao u ovom trenutku, ne zna se... Biće i dolazaka i odlazaka. Ne bih pričao o imenima u ovom trenutku, jer svašta može da se desi, neke stvari se dešavaju iznenada. To je takav posao. Biću najsrećniji poslednjeg dana prelaznog roka kada budem znao definitivno ekipu", rekao je Milojević novinarima na početku priprema za prolećni deo sezone.\n"Neće imati neke razlike u pripremama, jedino može biti otežavajuća okolnost to što će prva utakmica biti u Ligi Evrope protiv CSKA. Nemamo nekih problem i ne vidim zašto menjali u našim planovima. Završili smo jesenji deo i prošlu godinu na vrhu i u sva tri takmičenja, a tako nastavljamo i u novoj godini na sva tri koloseka. Na nama je da se dobro pripremimo. Ono što je razlika za u odnosu na prvi deo je što ja njih dobro poznajem i oni mene. Svi su na okupu i sigurno će biti lakše na početku", rekao je Milojević.\nNa okupljanju se pojavilo 33 igrača, ali nije bilo Gleora Kanga, ali je Milojević kazao da će se on ekipi priključiti za "dva, tri dana".\n"Računam najozbiljnije na sve igrače, sve koji su ovde i one koji su se vratili s pozajmica", rekao je Milojević.\nOn nije želeo da komentariše odluku Evropske fudbalske unije (Uefa) o suspenziji stadiona "Rajko Mitić" za utakmicu sa CSKA iz Moskve.\nTerzić: Šanse da Uefa promeni odluku su 50 odsto\nGeneralni direktor Crvene zvezde Zvezdan Terzić ocenio je danas su polovične šanse da Disciplinska komisija Evropske fudbalske unije (Uefa) promeni odluku o zatvaranju stadiona "Rajko Mitić" za utakmicu protiv CSKA u Ligi Evropa.\n"Realno šanse su 50:50 da komisija za žalbe prihvati našu žalbu. Svesni smo da ne stojimo baš najbolje, da imamo podebeo dosije u Uefi, ali i da imamo argumenata u našu korist", rekao je Terzić novinarima u Beogradu.\nUefa je prethodne nedelje suspendovala stdion Crvene zvezde za utakmicu protiv CSKA zbog isticanja transparenta podrške i uzvikivanja imena osuđenog generala Ratka Mladića na meču sa BATE-om u Borisvu.\n"U četvrtak nam ističe rok do kada treba da pošaljemo dopis Uefi u kom zahtevamo nam dostave odluku sa sve obrazloženjem. Kada to dobijemo imamo rok tri dana da najavimo žalbu, i još dodatnih pet dana da pošaljemo žalbu", rekao je on.\nTerzić je ocenio da će se konačna odluka znati do kraja januara.\nZvezda će 13. februara na svom stadionu od 18.00 dočekati CSKA iz Moskve u Ligi Evropa.\nPredsednik fudbalskog kluba Crvene zvezda Svetozar Mijailović dobio je podršku većine glasača na izborima za prvog čoveka kluba čime je počeo njegov drugi uzastopni mandat.


U Tuzi formiran Odbor za međureligijsku saradnju (OMS) - Muftijstvo tuzlansko\nU četvrtak 26. 3. 2014. godine, na inicijativu Međureligijskog vijeća Bosne i Hercegovine, u Tuzli je osnovan Odbor za međureligjsku saradnju (OMS).\nOsnivačkoj sjednici ovog tijela prisustvovali su predstavnici svih četiriju tradicionalnih vjerskih zajednica u Bosni i Hercegovini.\nInstitucije Islamske zajednice u Bosni i Hercegovini s tuzlanskog područja u OMS-u predstavlja mr. Mensur-ef. Husić, pomoćnik za nastavu direktora Behram-begove medrese u Tuzli, Katoličku crkvu velečasni mr. Vlatko Rosić, VD dekana Tuzlanskog dekanata i ravnatelj Katoličkog školskog centra u Tuzli, Jevrejsku zajednicu zastupat će predsjednica Jevrejske općine u Tuzli Marina Rajner, a Srpsku pravoslavnu crkvu prečasni jerej Miloš Trišić, paroh prvi tuzlanski.\nUčesnici ovog skupa upoznati su s pravilnikom i modelima funkcioniranja OMS-a, nakon čega su vođeni konstruktivni razgovori o aktivnostima u 2014. godini.\nRazgovarano o ramazanskim aktivnostima u Oružanim snagama Bosne i Hercegovine\nCentar za rehabilitaciju ovisnika o psihoaktivnim supstancama dobio novi uređaj


Radev: Saučešće porodicama žrtava iz dve nesreće – Krstarica\nRadev: Saučešće porodicama žrtava iz dve nesreće\nTanjug 23. novembra 2021. 19:25\nSOFIJA – Bugarski predsednik Rumen Radev uputio je danas saučešće porodicama žrtava iz dve nesreće koje su se dogodile u Bugarskoj u poslednja 24 sata, požaru u kom je nastradalo devet osoba i saobraćajnoj nesreći u kojoj je poginulo 46 putnika.\n„Izražavam iskreno saučešće rodbini poginulih u nesreći na autoputu Struma i u domu za stare u selu Rojak u severoistočnoj Bugarskoj“, poručio je danas bugarski predsednik Rumen Radev, prenosi MIA.\nOn je rekao i da bugarski narod, „zajedno sa braćom iz Republike Severne Makedonije“, tuguje zbog ove tragedije,a da država čini sve ono što je neophodno „za zbrinjavanje povređenih i otkrivanje uzroka ova dva ozbiljna incidenta“.\nU požaru koji je sinoć zahvatio dom za stare u selu Rojak na istoku Bugarske, nastradalo je devet osoba od kojih su se neke ugušile od dima, izjavio je visoki zvaničnik bugarskog Ministarstva unutrašnjih poslova.\nPožar, koji je u ponedeljak uveče zahvatio drveni krov doma za stare, ugašen je, a 58 starijih ljudi koji su tu živeli su evakuisani, rekao je Tihomir Totev, načelnik Regionalnog odeljenja za zaštitu od požara.\nPrema njegovim rečima, uzrok izbijanja požara se istražuje.\nU saobraćajnoj nesreći autoputu Sofija-Blagojevgrad, blizu sela Bosnek, jutros u 3:00 sata, zapalio se autobus sa severnomakedonskim registarskim tablicama, koji se vraćao iz Istanbula.\nJutrošnja nesreća na autoputu Sofija-Blagojevgrad, je apsolutno posledica ljudske greške, rekao je za BTV sekretar za bezbednost iz bugarskog grada Pernika Vasko Pirgov, koji je na lice mesta stigao sa prvim policajcima i vatrogascima.\n„Autobus je išao preko 100 kilometara na čas i ne postoji ni milimetar traga kočenja, što znači da vozač nije adekvatno reagovao“, saopštio je bugarski zvaničnik.


Crvena zvezda gostuje ekipi Igokee - Moja Crvena Zvezda\nod Moja Crvena zvezda jan 27, 2020 1110\nKošarkaši Crvene zvezde po povratku iz Barselone gde su odigali jedan od najboljih evroligaških mečeva u ovoj sezoni, vraćaju se obavezama u ABA ligi.\nCrveno-bele u ponedeljak od 17 časova očekuje meč 17.kola regionalnog takmičenja sa Igokeom u Laktašima.\nEkipa Crvene zvezde nakon ubedljive pobede nad Cibonom nalazi se na trećem mestu na tabeli, sa skorom 10-5 (utakmica u Podgorici nije registrovana, niti još uvek ima odluke Predsedništva ABA lige po tom pitanju) dok je ekipa Igokee u poslednje vreme zabeležila nekoliko vrednih pobeda, uključujući i onu u Zadru prošle nedelje kojom je uspela da pobegne iz opasne zone i sa skorom 6-10 nalazi se na 8.mestu na tabeli.\nTrener crveno-belih Dragan Šakota uz maksimalan respekt i oprez dočekuje utakmicu u Laktašima:\n– Očekuje nas utakmica sa timom koji je u seriji od 4 uzastopne pobede. U izvanrednoj su formi, imaju i lidera u timu Amerikanca Grina i izgledaju jako dobro u poslednje vreme. U ovom trenutku, igraju mnogo bolje nego što to govori njihov plasman na tabeli. I u tom delu su ovim bodovima koje su osvojili u poslednje vreme, praktično obezbedili opstanak i sada sa iskusnim timom, koji je doselektiran tokom lige, mogu mnogo opuštenije da razmišljaju i o većim ciljevima. Zato je jasno da moramo maksimalno ozbiljno da se pripremimo i odigramo ovu utakmicu – rekao je trener crveno-belih.\nEkipa Crvene zvezde odradiće u nedelju trening u dvorani „Aleksandar Nikolić“ a posle ručka uputiće se autobusom ka Laktašima. Ono što je nepoznanica, i što će biti rešeno na dan utakmice je, sa kojim snagama će raspolagati trener crveno-belih. Utakmicu u Barseloni zbog povreda, oporavka i virusa nije odigralo čak 6 igrača Crvene zvezde: Lazić (virus), Davidovac, Čović, Perperoglu, Jagodić Kuridža… Jedan od onih koji će biti na parketu dvorane u Laktašima je Ognjen Kuzmić:\n– Važna utakmica za nas i to protiv ekipe koja se podigla u poslednjih nekoliko nedelja i igra dobro. I pobeđuju što je još važnije. Doveli su neka iskusna imena, trener Bajić odlično poznaje i klub i sredinu, i uspeo je da postavi stvari na svoje mesto i da stabilizuje ekipu. Sa druge strane, mi moramo da igramo na pobedu, jer smo u zoni plej ofa, i u ovako napornom rasporedu koji je za nama, ali i koji nam sledi i na početku februara svaka pobeda je važna. Pozivam i naše navijače, Zvezdaše iz Republike Srpske, a znam koliko ih ima u našim krajevima, da dođu da nas podrže na tribinama i pomognu nam da dođemo do važne pobede nad Igokeom.\nUtakmica Igokea – Crvena zvezda igra se u ponedeljak od 17 časova, a onda počinje novi ciklus koji će biti izuzetno naporan za crveno-bele, od utakmice sa Efesom, Partizanom, Panatinaikosom i Himkijem (novo duplo kolo) Mornarom u Baru…\nUtakmicu u Laktašima sudi trojka: Miloš Koljenšić, Vladan Šundić, Gordan Terlević.Ovo će biti 18. duel dva kluba u ABA ligi, Crvena zvezda vodi sa 12-5 u pobedama.\nPrvi, nakon važne utakmice u Laktašima, na programu je meč sa Efesom u petak u „Štark Areni“ od 19 časova.\nOVA LIGA POCINJE DA IZGLEDA KAO milova LIGA,SINOC SAM GLEDAO MORNAR FMP,STRASNO SUDJENJE NA CELU SA KRIMINALCEM javorom,JASNO JE STA SE RADI GURASE MORNAR U CETRI,DOVODE IGRACE KO DA KOSTAJU JEDAN EVRO,DOK SE MI SRBI SAMI OKO SEBE SVADJAMO milogorci RADE JEDAN ZA DRUGE,VIDECETE SAD milova buducnost CE DA PUSTI MORNAR,A MI CEMO DA GINEMO U DERBIJU,SAMO JEDNO STE ZABORAVILI ZVEZDU NECETE KUPITI U BARU,GURA SE DA IGRAJU U POLUFINALU buducnost-ZVEZDA I GROBLJE MORNAR,SMEM RUKU DA DAM DACEMO ODRATI milogorce,JACI SMO OD NJIH DUPLO,A I GROBLJE CEMO ODRATI,SVE CE TO DOCI NA SVOJE SAMO POLAKO,SAMO VIDIM DA SE UDARA NA… Opširnije »\njan 27, 2020 13:28


Palestinske vlasti: Rezolucija UN-a "istorijski događaj" | TRT Srpski\nPalestinske vlasti: ...\nPalestinske vlasti: Rezolucija UN-a "istorijski događaj"\n"Glasanje u korist Jerusalema je istorijski događaj. Ovo je diplomatska pobeda Palestine, ali i pokazatelj uspona slobodnog duha zemalja koje zagovaraju pravdu", rekao je Youssef El Mahmoud, portparol Vlade Palestine.\n22.12.2017 ~ 08.09.2020\nPalestinske vlasti su saopštile da odluka o usvajanju nacrta rezolucije o Jerusalemu na Generalnoj skupštini Ujedinjenih nacija (UN), kojim je odbačena odluka SAD-a o priznavanju Jerusalema kao glavnog grada Izraela, predstavlja "istorijski događaj".\nDodao je da je međurodna zajednica ovom odlukom na Generalnoj skupštini UN-a izolovala SAD i Izrael.\n"Sudbina onih koji su na strani okupacije je baš ovakva. Svet je video usamljenost ambasadora SAD-a i Izraela u UN-u", kazao je El Mahmoud.\nNa kraju je istakao da je SAD, ukoliko ne povuče nedavnu odluku o Jerusalemu, pokazao da je odustao od uloge medijatora te da ne poseduje potrebne sposobnosti da predvodi mirovni proces.\nTagovi: #Palestinske vlasti , #Palestina , #Jerusalem , #rezolucija , #UN


Video konferencijom počele pripreme za dijalog vlasti i opozicije u Srbiji\n„Danas je putem video-konferencije na kojoj su učestvovali predstavnici Evropskog parlamenta (EP) pokrenuta druga faza međustranačkog dijaloga“, rekao je u obraćanju medijima iz Skupštine Srbije predsednik parlamenta Ivica Dačić.\nDačić je dodao da su sastankom predsedavali Dejvid Mekalister (David McAllister), predsednik Spoljnopolitičkog odbora Evropskog parlamenta i on, a da su na sastanku učestvovala i četiri predstavnika Evropskog parlamenta - Vladimir Bilčik i Tanja Fajon, kao i bivši evroparlamentarci Eduard Kukan i Knut Flekenštajn (Fleckenstein), koji su učestvovali i u prvoj fazi dijaloga.\nOn je pozvao sve političke stranke koje žele da učestvuju u dijalogu da odrede po dva svoja stalna predstavnika koji će od početka do kraja učestvovati u dijalogu.\nKako je rekao, govoriće samo o tehničkim i organizacionom aspektima dijaloga, pošto se, prema ranije utvrđenim pravilima, međustranački dijalog obavlja po principu da je obraćanje medijma predviđeno tek na kraju kad se postignu konačni dogovori.\n„Ja sam izneo da mi ne počinjemo od nule, da su veoma značajni rezultati ostvareni i u prvoj fazi dijaloga, sa čim su se i drugi složili. Izneo sam opredeljenje vlasti u Srbiji da se međustranački dijalog uspešno odvija. Želimo da sve stranke učestvuju na izborima“, rekao je Dačić.\nOn je ocenio i da su predstavnici Evropskog parlamenta govorili „dosta konstruktivno“.\nIzjavio je da je „ovo bila neka početna aktivnost druge faze međustranačkog dijaloga“, koji je inače predviđen dogovorom koji su ranije postigli bivša predsednica Narodne Skupštine Maja Gojković i Dejvid Mekalister, predsednik Spoljnopolitičkog odbora EP.\n„Pre nego što dođe do prve runde ove druge faze međustranačkog dijaloga, odnosno, do plenarnog sastanka svih političkih stranaka, obaviće se još neke pripremne aktivnosti, a ja želim da iskoristim ovu priliku da pozovem sve političke stranke koje žele da učestvuju u ovom dijalogu da se obrate Narodnoj skupštini, da odrede svoje predstavnike i iznesu svoje platforme, kao i da odrede po dva predstavnika koji će učestvovati u dijalogu od početka do kraja.\nU narednim nedeljama će se odvijati pripremne aktivnosti pred prvu rundu razgovora, rekao je Dačić.\nVladimir Bilčik, izvestilac EP za Srbiju, rekao je da će podrška „na terenu“ uslediti čim epidemiološka situacija to dopusti.\nBivši poslanici Evropskog parlamenta Eduard Kukan i Knut Flekenštajn će podržavati Tanju Fajon i mene „na terenu“ čim zdravstvena situacija dozvoli, rekao je on 6. februara za list Danas.\nBilčlik je ranije izjavio da će 1. marta početi međustranački dijalog u Srbiji uz posredstvo Evropske unije.\nMcAllister spreman da pomogne stranačkom dijalogu u Srbiji\n"Evropski parlament će imati četiri predstavnika (u dijalogu), što pokazuje našu posvećenost. Uz (poslanicu EP) Tanju Fajon i mene, učestvovaće i iskusni bivši poslanici, Knut Flekenštajn i Eduard Kukan", naveo je Bilčik.\nRekao da stranke koje su bojkotovale izbore treba da se vrate za pregovarački sto i učestvuju na sledećim izborima.\nPrema njegovim rečima, međustranački dijalog odvija se na poziv srpskih vlasti i ima podršku i predsednika i Vlade i parlamenta.\nOn je dodao i da je Srbiji potrebna evropska budućnost i da je ubeđen da je jedina kredibilna budućnost Srbije u Evropi, te da oni koji su u to sigurni treba da rade na tome.\nInače, proces Međustranačkog dijaloga je počeo u avgustu 2019 godine. Pre parlamentarnih izbora, održanih u junu 2020 god, mesecima je vođen dijalog vlasti i opozicije uz posredovanje članova Evropskog parlamenta Tanje Fajon, Vladimira Bilčika i dotadašnjih evroparlamentaraca Knuta Flekenštajna i Eduarda Kukana.\nMeđutim, i posle ovog dijaloga jedan deo opozicije, koji je tada bio okupljen u bloku Savez za Srbiju (SSP), nije učestvovao na izborima smatrajući da nema uslova za slobodne i poštene izbore.\nKad je reč o prvoj fazi međupartijskog dijaloga 2019. godine, Pokret slobodnih građana (PSG) dok ga je predvodio glumac Sergej Trifunović, zatražio je da razgovorom vlasti i opozicije posreduje Brisel, nakon čega su stupili na scenu predstavnici Evropskog parlamenta (EP).\nStavove suprotnih strana pokušao je u septembru 2019. godine da pomiri Fond za otvoreno društvo pod krovom Fakulteta političkih nauka, ali su se učesnici s vremenom osipali, pojedine stranke opozicije su odustale, a nisu uzele učešće ni kad je na scenu stupila EU.\nUčesnici međupartijskog dijaloga, održanog u Beogradu 14. i 15. novembra, uz posredovanje Evropskog parlamenta, zatražili su preduzimanje konkretnih akcija vezanih za zabrinutost povodom opšteg medijskog okruženja, naveo je u saopštenju 18. novembra 2019. Evropski parlament. Dodaje se da je kao jedan od prioriteta određen fer pristup i izveštavanje javnih servisa.\nVećina opozicionih stranaka, međutim, odlučila se za bojkot izbora, dok su one koje su prelomile da izađu pred birače, 21. juna prošle godine, dobile epitet lažne ili Vučićeve opozicije.\nTakav scenario EU sada ne želi, što je jasno 25. februara izneo izvestilac EU za Srbiju Vladimir Bilčik, koji je poručio da "na izborima treba da učestvuje i onaj deo opozicije koji je bojkotovao prošle izbore".\nPredsednik Srbije Aleksandar Vučić izjavio je u oktobru prošle godine da će vanredni parlamentarni izbori biti održani zajedno sa predsedničkim, najkasnije 3. aprila 2022. godine.


Banjaluka postaje “softver siti” | Banjaluka.net\nBanjaluka postaje “softver siti”\nMinistar nauke i tehnologije Republike Srpske Jasmin Komić rekao je danas na okruglom stolu “Banjaluka – softver siti – 2021” da ovaj grad ima realne šanse da već 2021. godine postane softverski grad.\nKomić je na skupu u Inovacionom centru rekao da za formiranje IT kompanija postoje šanse u institucionalnom, zakonodavnom i svakom drugom pogledu.\n“To znači da je Vlada Srpske zajedno sa Ministarstvom nauke i tehnologije prepoznala snagu IT sektora. Mi smo formirali Agenciju za informaciono društvo i `SARNET`, a u međuvremenu je formiran i Inovacioni centar Banjaluka, kao i jedini Majkrosoft inovacioni centar u BiH”, naveo je Komić.\nOn je izrazio nadu da će se u naredne četiri godine uspjeti u ovim namjerama, iako postoje problemi u smislu broja i dostupnosti IT stručnjaka, što je nedostatak u cijelom regionu.\n“Zato u pogledu edukacije moramo da uložimo dodatne napore”, istakao je Komić i dodao da će okrugli sto pomoći u definisanju smjernica za novu “Strategiju naučnog i tehnološkog razvoja Srpske 2017-2021.”\nDirektor Agencije za informaciono društvo Srpske Srđan Rajčević kaže da su informaciono-komunikacione tehnologije (IKT) jedna od glavnih poluga razvoja Srpske u budućnosti.\n“Želimo da na ovom skupu vidimo šta država i grad mogu da urade kako bi stvorili pretpostavke da Banjaluka dobije epitet softverskog grada 2021. godine. Mi smo kao agencija napravili značajne korake u tom pravcu, a Srpska je jedini nivo vlasti u BiH koji trenutno ima modernu i evropsku legislativu u tom smislu”, naglasio je Rajčević.\nOn je dodao da Banjaluka na ovom planu ima povoljan geografski i geostrateški položaj s obzirom da se nalazi samo sedamdesetak kilometara od granice sa EU.\n“Jedan od ciljeva je da se pomogne mladim kreativcima i privrednicima da se preorjenitišu na izradu i razvoj softverskih aplikacija za izvoz na tržište EU i za domaće tržište jer je IKT jedna od oblasti u kojoj Srpska može biti konkurentna razvijenijim društvima”, poručio je Rajčević.\nDirektor Inovacionog centra (IC) Banjaluka Drago Gverić rekao je da su ovdašnja IKT preduzeća i startapi sposobni da već nakon godinu i po samostalno izađu na tržište bez pomoći i podrške poslovnog inkubatora.\nOn je najavio da će IC Banjaluka zbog nedostatka radne snage u IT sektoru početi edukaciju, kako bi prilagodili mlade potrebama tržišta rada.\nSkupu su prisustvovali predstavnici 15 firmi koje rade na proizvodnji softvera i IT usluga, te narodni poslanik Igor Radojičić.\nOkrugli sto je organizovao IC Banjaluka uz podršku resornog ministarstva.


Obavezne rezerve banaka veće od 200 miliona eura | Ekonomist\nObavezna rezerva banaka na kraju maja je, prema podacima Centralne banke (CBCG) iznosila 209,3 miliona eura.\nOd ukupnog iznosa na računima obavezne rezerve banaka u zemlji izdvojeno je 45,9 odsto, a na računima CBCG u inostranstvu 54,1 odsto.\nProsječno stanje ukupnih depozita banaka u maju bilo je 2,84 milijarde eura. Od ukupnog nivoa depozita na depozite po viđenju odnosi se 56,2 odsto, a na oročene depozite 43,8 odsto.\nOdluka se primjenjuje od 1. aprila ove godine, a prvo izvještavanje u skladu sa tom odlukom banke su dužne da obavljaju počevši od 18. aprila.


Smisao i duh komunizma\nPričati i pisati o komunizmu potrebno je iz više razloga, iako se neko može zapitati zašto govoriti o istorijskoj pojavi koju je vreme pregazilo. Više je razloga zbog kojih je ova tema i dalje aktuelna. Prvo bi mogli istaći da je komunizam kao istorijska pojava značajan za naš narod usled toga što je bio jedini i dominantan politički i društveni narativ nekoliko decenija. Drugo, ideologija je prvi put ustoličena i zavladala u nama bratskoj Rusiji, što je posle nekoliko decenija, odnosno posle Drugog svetskog rata, uslovilo njeno ovladanjanje čitavom Istočnom Evropom, uključujući i Jugoslaviju. Kao takva, ideologija je značajno usmeravala državne, društvene i geopolitičke tokove (kao što se, sa druge strane, i sama uklopila u geopolitičke tokove) čitavog istočnog lagera gde je bila dominantna.\nTakođe, možemo kao razlog potrebe pričanja i pisanja o komunizmu navesti i još jednu bitnu stvar. Naime mnogi su stava da je i danas u Srbiji prisutan komunistički narativ i model funkcionisanja u društvenom i javnom delovanju, naravno preobučen u demokratske oblande i forme. Netrpeljivost u javnom životu, konfliktna atmosfera i isključivost gotovo svih društvenih i političkih činilaca mnoge stručne ljude navodi na stav da je kulturna, psihološka i politička matrica komunizma u njegovim glavnim osobenostima i danas sačuvana.\nAko pričamo o duhu komunizma, dakle njegovoj suštini, videćemo da bez obzira na pripadnost naciji komunisti imaju zajedničke imenitelje, odnosno imaju zajedničke karakteristike, što ih svrstava u jedinstvenu grupaciju sa osobenostima religijske grupacije (naravno ateističke) sektaškog karaktera. Dugotrajna vladavina u zemljama Istočne Evrope, pritisak i totalitarnost samih komunističkih društava, ali i teorijska, od strane tvoraca, uobličenja ovog društvenog pogleda na svet (pre svega teorijska učenja Karla Marksa i Fridriha Engelsa) daju nam materijal da proučimo ovu pojavu i procenimo samu suštinu komunizma i njegovih protagonista.\nDa bi uopšte mogli da dokučimo istorijska društva koja je obrazovao kumunizam, pre svega boljševičku Rusiju a onda i ostale zemlje Istočne Evrope, gde je komunistička ideologija vladala, moramo se vratiti njegovom teorijskom početku. A da bi sam teorijski osnov ideologije shvatili treba da zavirimo u civilizacijski okvir koji se razvijao u zemljama katoličko-protestantskog civilizacijskog sveta, odnosno Zapadne Evrope koja je teorijska domovina komunizma.\nIzvodeći svoje učenje iz zapadno-evropskog modela razvoja, teoretičari komunizma su definisali ovu ideologiju kao završnu etapu istorije, kao neminovnost koja će dovesti na vlast proleterijat, čime će klasna diferenciranost u istoriji biti okončana. To se objašnjavalo predhodnim etapama u razvoju čovečanstva koje su vodile od robovlasništva, preko feudalizma do kapitalizma.\nKada je apsolutistička monarhija (nastala kao otpor papskoj dominaciji u kreiranju društva u Zapadnoj Evropi) bila uzdrmana, pre svega Američkom i Francuskom revolucijom, pala je i ideologija božanskog porekla kraljevske apsolutističke vlasti. Buržoaske revolucije su definisale narod kao izvor vlasti i suvereniteta, te je svet ušao u period kada je građanski stalež vremenom preuzimao vodeću ulogu u Evropi.\nKako je buržoazija, iako najkreativniji i najpreduzimljiviji deo društva i pokretač njegovog razvoja, bila malobrojna u odnosu na seljaštvo, ali i nadolazeće radništvo (koje je uzgred budi rečeno radilo zaista u teškim uslovima), komunistički teoretičari su smatrali da je pobeda mnogobrojnijih potlačenih slojeva neminovna i da je to završna faza istorije. Kraj istorije kao eshatološka projekcija zapadnog pogleda na svet je motiv koji se često provlači u vizijama katoličko-protestantske civilizacije.\nOtuda su i komunisti razmišljali na taj način. Proleterijat je bio doživljen kao novo izabranje (praktično kao Novi Izrailj u Starom Zavetu), a ideolozi komunizma kao proroci nove religije. Naravno, uslovno rečeno, religija jer je u pitanju bio isključivi ateizam, te se komunistička ideologija može posmatrati kao religiozni ateizam. Marks je govorio da će proleterijat osloboditi ne samo sebe od teškog položaja već i čitavo čovečanstvo. Isto tako, teoretičari ove ideologije smatrali su da će se komunizam ostvariti, odnosno da je jedina mogućnost njegovog ostvarenja izvodljiva nasilnim putem, jer je po komunističkim teorijama društvo u klasnom konfliktu, te dok se konflikti ne razreše, pre svega eliminacijom suprotstavljenih klasa, ne može doći di promene, ali ni jedinstva društva.\nProleterijat je imao ulogu, dakle, da skonča, da završi istoriju. Proleterijat će osloboditi, kako je gore rečeno, čovečanstvo od njegove nečovečnosti pošto su ljudi, kako su razmišljali komunistički teoretičari, proizvod isključivo vaspitanja i životnih uslova. Zbog toga je ljude moguće promeniti promenom društvenih institucija koje ih sudbonosno formiraju. U tezama o Fojerbahu Marks piše da je čovek došao do saznanja o društvenom razvitku i budući da je stekao to saznanje sama misao je dostigla viši stepen, te se zbog toga i pojedinac i klasa sa takvim suštinskim i superiornim znanjem zauzimaju jedan specifičan položaj u ljudskoj zajednici, ali i čitavoj istoriji.\nTakva zajednica, „izabrana“, pozvana je da preuzme predvodničku ulogu u društvu i eliminiše zlo i nečovečnost. Gradeći nove odnose i nove institucije ona predstavlja početak novog sveta i kraj svega starog što je opterećivalo ljudsku zajednicu i čovečanstvo, smatrali su komunistički teoretičari. Dakle ta zajednica, odnosno komunisti, ima ulogu da kroz konflikt i nasilnu eliminaciju svih starih snaga (prevedeno svih koji drugačije misle i koji smatraju da svet treba da funkcioniše na drugim osnovama) stvori navodni novi svet, u kome neće biti ugnjetavanja i u kome će svi ljudi biti ravnopravni.\nDakle, iz toga sledi da je proleterijat kao izabrana klasa (kao nekada izabrani narod) spoznao tajnu istorije i usled toga jedini ima pravo da je ostvari ne prezajući od konflikta i nasilja ukoliko je to potrebno. A potrebno je jer ostali društveni slojevi neće skrštenih ruku posmatrati sosptvenu eliminaciju. Usled toga proletrijat može samo revolucionarnim metodama, odnosno nasilnim dolaskom, a potom i sprovođenjem vlasti, ostvariti svoju istorijsku i „svetu“ ulogu. Rečju, proletrijat na čelu sa komunistima je izabran da ostvari raj na zemlji. Ovo su teze u koje su verovali komunistički teoretičari, ali i intelektualne komunističke elite u zemljama gde je ova ideologija bila vladajuća.\nUčenje komunizma veliki ruski religijski filozof Berđajev je okarakterisao kao mesijansko, odnosno video je u njemu obnovu jevrejske mesijanske ideje, naravno kao surogat. Možemo reći da komunizam ima model funkcionisanja religije, ali više kao njena pervertirana stvarnost, kao religijski modelirana sekta, a time i kao antireligija, gde (pokazaće se u realizaciji komunizma kada bude zavladao u mnogim državama) vlada kult ličnosti i partija kao nepogrešiva institucija.\nMentalitet potonjih komunista, koji su izvodili revolucije i vladali državama Istočne Evrope, nije moguće shvatiti bez analize gore pomenuti teorijskih oblikovanja i konstrukta. Ideologija stvorena tada i prihvatana u komunističkim pokretima oblikovala je pojedinca koji je smatrao da su on i njegova partija pozvani da promene svet. Komunisti (ovde se misli na vrhove raznih komunističkih partija sa centralnim vrhom internacionale u Moskvi) su oblikovali svest, gde je bilo prirodno shvatanje o komunizmu i njima samima, kao njegovim predstavnicima, po kom su sva pokolenja u istoriji postojala samo kao faza istorije koja je obezbedila proleterima da izvrše svoju misiju i stvore novi svet.\nIz ove ideologije, pravilnije rečeno indoktrinacije, stvoren je čovek sa svešću da on zna tajnu istorije, te zbog toga ima dozvolu da sprovodi plan nevidljive ruke koja vodi čovečanstvo. Pritom za ostvarenje neminovnosti istorijskog procesa, odnosno ovladavanja komunizma, dozvoljeno je služiti se svim sredstvima. Otuda je takav čovek bio oslobođen griže savesti za svoje postupke (čak i zločine je ideologija opravdavala) jer je smatrao da učestvuje u plemenitoj realizaciji istorijskog procesa, pri čemu su sva predhodna pokolenja bila u zabludi, te on može usled stoga da negira sva dostignuća civilizacija, koje su bile na istorijskoj pozornici pre uspostavljanja besklasnog društva.\nRečju, stvorila se svest o izabranoj klasi kao predodređenoj da završi istorijsku evoluciju čovečanstva i da započne na ruševinama starog realizaciju novog sveta. Komunisti (negde više negde manje, ali je u svim državama i narodima taj stav bio prisutan) kao da su rekli svetu, biblijsku reč upućenu crkvi kao novom duhovnom izabranju: „Gle sve staro prođe, sve novo postade“. Naravno, ova reč u slučaju komunističkih elitnih kadrova bila je upućena umesto crkvi proleterijatu i svim obespravljenim i socijalno inferiornim masama kao izabranim da realizuju progresivan istorijski proces.\nTajna komunizma može se definisati kao tajna vere. Potisnuta na društvene margine vera (i u Zapadnoj i Istočnoj Evropi), kao egzistencijalna potreba čoveka, počela se ostvarivati kroz surogate od kojih je jedan komunizam. Komunizam zbog toga svedoči potrebu čoveka da veruje, pa makar i u pogrešne, praktično banalne stvari. Samo je vernik u komunizam, ideološki formiran i oslobođen savesti, mogao da u praksi povede rat do istrebljenja sa predstavnicima starog društva i gotovo potpuno ih eliminiše u državama u kojima je zavladao.\nTo se videlo u prvom kontaktu komunizma sa realnošću. Naravno reč je o Rusiji. Tada su teorijska uobličenja našla svoj izraz u praksi. Iako je kod Marksa prisutan momenat ljudske individualne slobode, u Rusiji je ona negirana. No, moramo konstatovati da je suština teorijskog komunizma poštovana, uz naravno neke modifikacije. Pošto u Rusiji nije bila razvijena radnička klasa kao na Zapadu, u fokus borbe se stavio seljak. Uz inteligenciju i crkvu on je progonjen tako da se praktično do danas nije oporavio. Žar sa kojim je uništavan stari svet nije viđen do tada u istoriji.\nNo, komunistički prvaci nisu hteli da se zadrže na Rusiji. Njihov program je bila svetska revolucija, te su smatrali da je došao čas za ostvarenje tog plana. Revolucija se prelila u Nemačku i Mađarsku, ali posle početnih uspeha je propala. Posle vojne intervencije zapada i velike gladi nastale u Rusiji, a usled ugroženosti i samog opstanka komunista, vremenom se počinju osećati nova stremljenja. Sa dolaskom Staljina odgađa se ideja o svetskoj revoluciji, te se počinje sa izgradnjom socijalizma (kao prelaznog oblika ka komunizmu) na prostoru Sovjetskog Saveza, ili kako je definisano na šestini svetske teritorije.\nTada počinje, prvi put u istoriji, u praksi da se formira komunističko društvo. Ono je prihvatilo suštinske teorijske postavke njegovih tvoraca, ali je usled slovenske i pravoslavne specifičnosti Rusije dobilo i neke autentične, može se reći i banalizovane oblike. Uz satiranje inteligencije, preduzetnika i crkvene jerarhije, dakle pokretanja i produbljivanja društvenih konflikata, počinje izgradnja kulta ličnosti, svemogućeg vođe koji stoji na čelu hijerarhije jedne nepogrešive institucije-partije. Vođa je glava institucije, a sama partija je servis realizacije njegove i volje najužeg kruga kadrovika oko njega.\nSukobi i podele u komunističkim društvima nisu prestajali, kao što bi bilo očekivano. Naprotiv, oni su se produbljivali i vremenom sa klasnih neprijatelja fokus se počeo stavljati na unutrašnje, navodne imperijalističke agente i špijune. Kako se sa uništenjem neprijatelja njihov broj nije smanjivao, već naprotiv umnožavao usled porasta navodnih izdajnika i agenata u sopstvenim redovima, čitavo partijsko rukovodstvo živelo je u strahu od mogućih potkazivača i optužbi. Tako se stvarala atmosfera gde su najznačajniji kadrovi pretežno vodili računa o lojalnosti, dok su se misleći ljudi, kao konkurencija, isključivali, a neretko i likvidirali. Ovo je proizvodilo jalovost partijskih kadrova, što se vremenom sve više odražavalo na komunistička društva i države.\nDruga je priča što je Staljin vremenom počeo da vodi politiku, pre svega međunarodnu, uvažavajući geopolitičke osnove na kojima je funkcionisala carska Rusija. Ostaje činjenica da je društvo koje je stvoreno bilo društvo konflikta, stalnih društvenih tenzija, etiketiranja i progona ideoloških neprijatelja i stvaranja kulta svemoćne ličnosti, polubožanstva od čije reči su zavisili životi i sudbine ljudi. Time se stvarala primitivna politička kultura, narod je zaglupljivan i kao takav održavan konstantno u strahu, bez mogućnosti da sagleda celovitu istinu o sistemu koji je vladao.\nOvo su bile karakteristike svih komunističkih režima uspostavljenih kasnije u zemljama Istočne Evrope, uključujući i Jugoslaviju. Komunizam se proširio na ove zemlje posle Drugog svetskog rata, svedočeći da je plodno tle za njegovo ovladavanje državom krizni period kakav je rat i velika društvena previranja. Posle Prvog svetskog rata komunizam se ustoličio u Rusiji, dok je posle Drugog svetskog rata, koristeći snagu Sovjetskog saveza, ustoličen u mnogim drugim državama. Postojala je pretnja njegovog širenja i u Zapadnoj Evropi. Njegova zavodljivost i učenje o besklasnom poretku, jednakosti i uspostavljanju pravde, bili su primamljivi za sve narode. Usled toga, na zapadu je došlo do velike obnove Evrope i podizanja životnog standarda, što je uz rast političkih i drugih sloboda vremenom eliminisao opasnost od širenja ove ideologije.\nIstočna Evropa je ostala u rukama komunizma sve do promena krajem osamdesetih godina. Padom komunizma, prvo u Rumuniji, a onda lančano i ostalim državama Istočne Evrope pokazalo se da komunizam nije izdržao ekonomsku trku sa Zapadom. Čak i da je sam sistem bio progresivniji, da nije bio statičan i jalov u njegovim poslednjim godinama, teško bi održao ekonomski korak sa mnogo razvijenijem silama Zapada.\nNo, ipak ostale su posledice u zemljama u kojima je bio dominantan. Čak i u Jugoslaviji, a samim tim i u Srbiji, gde je posle Titovog okretanja Zapadu i smanjivanja (od druge polovine pedesetih godina) surovih politički represalija i progona, i danas se osećaju posledice ove ideologije i ovog pogleda na svet. Današnja društva komunističkih zemalja su inferiorna u odnosu na Zapad, što je uostalom bio slučaj i pre njegove pojave.\nUsled ovoga možemo zaključiti da komunizam nije ispunio svoju proklamovanu, ambicioznu misiju, te da se na svom kraju kao i svaka ideologija prikazao u svoj svojoj banalnosti. Vremenom je sve više bio paravan i zavesa za one koji su postali nosioci društva, te je kao takav održavan kako bi čuvao njihove privilegije. Ovo je vodilo neminovnom kraju, koji je usledio kada se trošno zdanje samo od sebe srušilo. Unutrašnje protivurečnosti (o kojima nećemo pričati u ovom tekstu) su došle do izražaja i suštinski prazno, a nekada naizgled moćno zdanje se srušilo samo od sebe, potvrđujući svu pogrešnost jednog pogleda na svet u kome je proleterijat percepiran kao izabrani narod, teoretičari ideologije kao proroci, a državne vođe kao nepogrešiva božanstva.


Foto: Racine County Sheriff / RAS Srbija\nKako su preneli američki mediji, Iviću su lisice stavljene u petak u njegovoj kući u predgrađu Milvokija.\n- Nakon što su agenti iz jedinice za kontrolu droge izvršili pretres kuće, pronašli su 8,3 kilograma marihuane, digitalnu vagu, kesice za pakovanje, kao i drugi pribor za pripremanje i pakovanje droge za dalju prodaju. Srbin je nesumnjivo duže vreme preprodavao narkotike - preneli su mediji i dodali da je ulična vrednost zaplenjene marihuane procenjena na 40.000 dolara.\nAmerički mediji preneli su i da je uhapšeni Goran Ivić odranije poznat tamošnjoj policiji, upravo zbog trgovine narkoticima.\n- Ivić ima policijski dosije i ranije je hapšen zbog droge. Ne samo da je bio hapšen već je i osuđivan, i to u Nju Hempširu, gde je ranije živeo. Međutim, očigledno je da boravak u zatvoru na njega nije pozitivno uticao, već je po izlasku nastavio sa starim "biznisom" - pišu mediji iz SAD.\nŠerif Kristofer Šmaling rekao je medijima da je kod uhapšenog kriminalca pronađena i kartica za socijalnu pomoć, što je kod nadležnih izazvalo ljutnju i bes.\n- Sve bi trebalo da nas uznemiri činjenica da je Goran Ivić, osuđivani kriminalac, korisnik socijalne pomoći! Prodavao je našim građanima drogu vrednu na hiljade dolara, a naša zajednica i naši poreski obveznici su ga godinama finansijski podržavali i hranili - rekao je šerif.\nPrema rečima izvora američkih medija, vlasti Milvokija su veoma besne na Srbina.\n- On je novac od socijalne pomoći ulagao u kupovinu i dalju prodaju narkotika. To je sramno ponašanje - prenose mediji.\nKako su objasnili izvori tamošnjih medija, Goran Ivić je posle hapšenja predat tužiocu.\n- On ima pravo da plati kauciju u iznosu od 60.500 dolara i da se brani sa slobode. Međutim, ukoliko ne bude imao novca za kauciju, ostaje u pritvoru do okončanja sudskog postupka - preneli su mediji.\n"UPOZNAJTE ME S TOM DEVOJKOM..." U Italiji uhapšena grupa narko-dilera među kojima i Srbin, otkrivene njihve ŠIFROVANE PORUKE


Privredni je potreban predah od šoka skoka cene struje na tržištu i Privredna komora nudi neka privremena rešenja\nPotresi na međunarodnom tržištu električne energije stvaraju ogromne troškove privredi i kompanije su suočene sa problemom kako da održe poslovanje i obezbede sirovine, jer rast cene struje povlači poskupljenje svega ostalog, kaže predsednik Privredne komore Srbije Marko Čadež.\nOn prelazno rešenje vidi u snabdevanju privrede strujom iz domaćih izvora po ograničenim cenama, objavila je PKS.\nStigli papreni ugovori\nČadež je rekao u emisiji „Oko ekonomije“ na RTS da su novi ugovori kompanijama za nabavku električne energije na slobodnom tržištu proteklih dana čak tri i četiri puta veći od ranije ugovornih isporuka.\nPredsednik PKS je naveo primer kompanija iz gumarske industrije kojima bi troškovi po novim ugovorima za nabavku struje prevazilazili fondove za plate zaposlenima.\n- Niko nije očekivao ovakav udar i ogromni skok cene gasa i električne energije - rekao je Čadež.\nKomplikovanu situaciju, prema rečima Čadeža, moglo bi privremeno da razreši prolongiranje novih ugovora kompanijama između 60 i 120 dana dok se ne vidi kako će tržište da reaguje i snabdevanje privrede iz domaćih izvora po ceni koja bi bila ograničena, a ne bi elektroprivredi stvarala gubitke.\nEPS je taj koji, u nekim vanrednim trenucima poput ovih, čuva privredni sistem - istakao je Čadež.\nPredsednik PKS je izrazio očekivanje da će Radna grupa u najskorije vreme naći rešenje koje će privredi omogućiti nesmetano poslovanje.\nCena prirodnog gasa u Evropi skočila je početkom ove nedelje u jednom trenutku na rekordnih 1.900 dolara za 1.000 kubnih metara.\ncene električlna struja gas privreda PKS


Erdogan: Sami ćemo se braniti ako neće da nam pomognu\nM. D. 19. maja 2016. 07:00\nTurska će, ako ne dobije pomoć, delovati sama da bi odbila napade Islamske države na grad Kilis, blizu sirijske granice, izjavio je turski predsednik Redžep Tajip Erdogan.\n„Savladaćemo Islamsku državu. Rešićemo to pitanje sami ako ne dobijemo pomoć da bi sprečili da te rakete pogađaju Kilis“, rekao je Erdogan na turskoj televiziji.\nKako prenosi Rojters, to govori o sve većoj nervozi turskih vlasti zbog napada raketama ispaljenih sa teritorije koju kontroliše Islamska država.\n„Kucali smo na sva vrata tražeći stvaranje zone bezbednosti na našoj južnoj granici, ali niko nije želeo da preduzme taj korak. Ako se ne dogovorimo o odlučnoj akciji protiv terorističkih organizacija, svet više neće biti bezbedno mesto“, rekao je turski predsednik.\nKilis je već mesecima izložen raketnim napadima sa područja koje kontroše Islamska država u Siriji, pri čemu je život izgubila 21 osoba, a neke zgrade su uništene.\nSnage međunarodne koalicije koju predvode SAD i Turska, odgovorile su vazdušnim napadima i likvidirale desetine pripadnika IS. Turski zvaničnici, međutim, kažu da im je potrebna veća pomoć u zaštiti granice.\nAnkara je sve zabrinutija zbog mogućnosti Islamska država krene sa napadima dublje u teritoriju Turske, ističe Rojters.\nTurska policija je izdala upozorenje za četvrtak 19. maj, koji je nacionalni praznik, navodeći da su vojni objekti moguće glavne mete.


Ova odluka je bez presedana u modernoj američkoj istoriji, jer je predsednik iskoristio javnu kancelariju da preusmeri ka sebi veliki posao.\nPoslovanje Trampovog odmarališta, smeštenog blizu Međunarodnog aerodroma Majami, je u oštrom padu poslednjih godina, prema sopstvenim podacima Trampove organizacije. Neto prihod pao je za 69 odsto od 2015-2017, a samit G7 privući će stotine diplomata, novinara i pripadnika obezbeđenja u odmaralište tokom jednog od najpasivnijih meseca u godini, kad je u Majamiju vrelo a hotel ne ispunjava ni 40 odsto kapaciteta. Kako ukazuje “Vašington post”, samit će Trampovom odmaralištu obezbediti i pažnju javnosti.\n- Šta je sa Doralom? – upitao je Tramp početkom ove godine, kako je rekao šef osoblja Bele kuće Mik Malveni, koji je objavio ovaj potez.\nMalveni je rekao da je nacionalna potraga Trampove administracije dovela do zaključka da je predsednik u pravu.\n- Doral je bio daleko najbolji objekat za ovaj sastanak – rekao je on.\nAdministracija je pregledala 10 lokacija pre nego što je izabrala Doral, a Malveni kaže da mu je jedan zvaničnik rekao da “skoro da su izgradili taj objekat kako bi se tu održao ovakav tip dešavanja. Malveni nije rekao koje su druge lokacije bile u konkurenciji, ali je ukazao da su sve bile lošije.\nTrampova odluka da izabere sopstveno odmaralište za domaćina međunarodnog okupljanja znak je da je predsednik postao drskiji zbog kritika iz Kongresa i da drma etičke norme u odnosu na njegove prethodnike koji su se suzdržavali da mešaju kancelariju i sopstvene poslove.\nTakođe, kako primećuje “Post”, ovo deluje kao signal kolapsa obećanja predsednika i njegovog sina Erika (koji mu vodi poslove) na početku Trampovog mandata, kad se zavetovao da će razdvojiti privatne poslove od javne kancelarije.\n- Potpuno ću napustiti svoj veliki posao – rekao je Tramp kad je izabran 2016.\n- Postoje granice koje mi nikada ne bismo prešli, a to je mešanje poslovanja sa bilo čim vezanim za vladu - rekao je Erik Tramp 2017.\nTrampova organizacija je juče saopštila da je “počastvovana” što ju je njen vlasnik, predsednik, izabrao za ovo dešavanje.\n“Uzbuđeni smo što je od nas zatraženo da organizujemo samit G7 2020 u Trampovom nacionalnom Doralu”, navedeno je u saopštenju, ali bez iznošenja procene koliko će zaraditi na ovom skupu.\nErik Tramp nije rekao koliko će predsednikova kompanija naplatiti od Sjedinjenih Država i stranih vlada tokom dešavanja. Takođe nije odgovorio na pitanje da li će Trampova organizacija zatražiti od poreskih obveznika da plate za prilagođavanje lokacije. Ali, postoji jedna briga vezana za sledeću godinu – na ovaj događaj će doći bar osam svetskih lidera, a Doral ima samo dva “predsednička apartmana”.\nStejt department, koji obično organizuje ovakve događaje, takođe nije komentarisao vesti.\nPoslednjih godina Doral se okrenuo ka Trampovim političkim saveznicima da nadomesti nešto od izgubljenih prihoda. Prošlog vikenda, na primer, tu je održan skup pro-Trampove grupe “Američki prioritet”. Početkom godine klub je bio domaćin turnira u golfu “Šedou kabarea”, striptiz kluba iz područja Majamija, ali ga je otkazao kad su mediji izvestili o tome.


U julu naplaćeno više od milion KM cestarine - Klix.ba\nU julu naplaćeno više od milion KM cestarine\n11.8.2008. u 12:31\nDirektor Federalne direkcije za izgradnju, upravljanje i održavanje autocesta (FEDA) Erdal Trhulj izjavio je da su rezultati rada sistema naplate cestarine u protekla dva mjeseca znatno nadmašili planirane.\nPrema informaciji ove direkcije koju je nedavno prihvatila Vlada FBiH, od 1. juna do 22. jula kroz naplatno mjesto Jošanica prošlo je 734.998 vozila. Trhulj posebno ističe da nisu očekivali da će 98,7 posto prometa biti zadržano na autocesti, s obzirom na to da neka iskustva pokazuju da se 20 do 30 posto saobraćaja u prvih šest mjeseci izgubi, odnosno ode na alternativne pravce.\n"U junu smo ostvarili 949.000 KM, a u julu više od milion KM. Prvi dani augusta su otprilike na nivou julskih, pa očekujemo da će i tu biti između 950.000 i milion KM, što govori da su svi pokazatelji dobri", kazao je Trhulj u razgovoru za Fenu.\n"Praktično smo dobili saglasnost i odluka će ići na sjednicu Vlade o programu utroška gdje smo naveli da praktično 88 posto tih sredstava u ovoj godini koja se prikupe idu dalje u autocestu (21 posto za održavanje, 17 posto za eksproprijaciju, 44 posto za izradu projektne dokumentacije, 5 posto za opremu...)", istakao je Trhulj dodajući da je to mali segment koji može ubrzati izgradnju autoceste.\nFederalna direkcija autocesta već je pokrenula aktivnosti na izgradnji bočnih naplatnih mjesta Podlugovi i Visoko, a uskoro će pokrenuti i aktivnosti na izgradnji montažno-demontažnog naplatnog mjesta Kakanj.\n"Dobili smo urbanističku saglasnost za Podlugove i Visoko i trenutno je u proceduri dobijanje građevinske dozvole. U Podlugovima je završen proces eksproprijacije, a u Visokom je u toku. Računamo da u Podlugovima možemo krenuti s izgradnjom u drugoj polovini devetog mjeseca, a početkom desetog u Visokom", kazao je Trhulj.\nOn je dodao da se mora napraviti još jedno montažno-demontažno naplatno mjesto u Kaknju i tek u tom slučaju se stvaraju pretpostavke za uvođenje zatvorenog sistema naplate na dionici autoceste Jošanica-Kakanj, dužine 37 km.\n"Trebamo krenuti s izradom tog projekta, a u planu nam je da do šestog mjeseca naredne godine zatvorimo sistem", kazao je Trhulj za Fenu.\nKina - najveća fabrika na svijetu\n11.08.2008. u 12:14


BANJALUKA, Ministarstvo trgovine i turizma Republike Srpske planiralo je ove godine pet miliona maraka za razvoj turizma, od čega četiri miliona za strateški projekat izgradnje Andrić grada i milion maraka za projekte putem javnog konkursa, izjavila je resorni ministar Gorana Zlatković.\nZlatkovićeva je istakla da je izgradnja Andrić grada u Višegradu strateški projekat u oblasti turizma od republičkog značaja, a prema prvim procjenama, formiranjem gradskog jezgra sa funkcijom turističkog centra moglo bi se na godišnjem nivou privući oko 150.000 turista.\nOna je za “Glas Srpske” rekla da je resorno ministarstvo zadovoljno radom udruženja potrošača te da je ove godine za zaštitu potrošača obezbijedilo 100.000 KM.\nNa pitanje da li će Ministarstvo predložiti Vladi Srpske da se zaštite cijene osnovnih proizvoda, Zlatkovićeva je istakla da je Ministarstvo ocijenilo da se do sada nisu stvorili uslovi za određivanje fiksnih, najviših ili najnižih cijena za neke proizvode.\nOna je istakla da Strategija razvoja trgovine u Srpskoj do 2015. godine ima nekoliko ciljeva koji se odnose na stvaranje uslova za održivi razvoj tržišta Republike Srpske, povećanja izvoza iz Srpske i regulisanje aktivnosti trgovinske djelatnosti na odgovarajući način.\nTagovi: andric gradgorana zlatkovicrazvojvaznovlada srpske


Postavka posvećena Ivi Andriću na Aerodromu "Nikola Tesla" - Bizlife.rs\nPostavka posvećena Ivi Andriću na Aerodromu “Nikola Tesla”\n21:06 Beograd, 23/11/2011\nPovodom obeležavanja 50.godišnjice od dodele Nobelove nagrade književniku Ivi Andrići, na Aerodromu “Nikola Tesla” u nedelju, 27. novembra biće otvorena izložba posvećena životu i radu našeg jedinog nobelovca.\nIzložbu će otvoriti ministar kulture, informisanja i informacionog društva Predrag Marković i generalni direktor AD Aerodoma “Nikola Tesla” Beograd prof. dr Velimir Radosavljević, najavilo je ministarstvo.\nPostavka je podeljena na više delova, a posetioci će se na različitim destinacijama na aerodromu moći upoznati sa delom Ive Andrića kao i zanimljivim materijalom iz njegove diplomatske službe. Andrić je više od 20 godina bio u diplomatskoj službi Kraljevine Jugoslavije, boravio je u mnogim evropskim prestonicama: Rim, Pariz, Bukurešt, Marsej, Madrid, Brisel, Ženeva, Berlin, što je iskorišćeno kao tema koja je zanimljiva da se predstavi na različitim destinacijama aerodoma, pri dolasku i odlasku putnika.\nPostavka je realizovana u saradnji sa Muzejom grada Beograda a za njenu izradu korišćeni su materijali iz Legata Ive Andrića: rukopisi, fotografije, dokumenta, umetnička dela, lični predmeti, priznanja i odlikovanja.\naerodrom nikola tesla ivo Andrić dešavanja


U finalu dama vaterpolistkinje Crvene zvezde su u vrlo zanimljivoj utakmici savladale ekipu Palilule. Do trofeja su došle zahvaljujući upornošću, dobrom odbranom i strpljivom igrom tokom celog meča. Od prvog minuta imale su prednost koju su uspele da sačuvaju do kraja uprkos velikom otporu rivalki i kontinuiranom nastojanju da i nakon vođstva crveno-belih od 4:1 i 7:4 održe rezultatsku ravnotežu i stvore uslove za preokret, što im je pošlo za rukom u poslednjoj četvrtini, tri minuta pre kraja, kada su vaterpolistkinje Palilule bile na korak od izjednačenja (7:6), što je najavilo neizvesnu završnicu u kojoj su imale još jednu priliku za poravnanje i eventualno iznenađenje i to u poslednjem napadu (8:7). Međutim, Vanja Lazić, koja je proglašena za najbolju čuvarku mreže finala, bila je na visini zadatka i uspela je da sačuva svoj gol u presudnim trenucima i omogući svom timu slavlje. Za najbolju igračicu finala proglašena je Ivana Ćorović, takođe iz ekipe Crvene zvezde.\nBilo kako bilo, Bečej je još jednom podsetio na slavne dane ovog sporta kada su vaterpolisti sa Tise šest puta zaredom osvajali Kup Srbije i isto toliko puta bili prvaci države i jednom šampioni Evrope, nezvanični prvaci sveta. Na ovu činjenicu je podsetio i izvršni direktor Vaterpolo saveza Srbije Zoran Avramović koji je na konferenciji za novinare održanoj uoči turnira rekao da su predstavnici VSS srećni što je Bečej još jednom domaćin završnice kupa. „Bečej je grad koji ima iskustva u organizaciji velikih takmičenja, to je grad koji je svojevremeno iznedrio i evropskog šampiona i očekujemo da se vaterpolo u Bečeju digne na sličan nivo“.\nO nekima je govorio sportski direktor VK Šabac Anto Vasović, svojevremeno igrač VK Bečej. Reč je, naime, o tome da su uprave klubova Nais i Šabac poslale protestno pismo Radio-televiziji Srbije žaleći se na odluku javnog servisa da od dve utakmice polufinala Kupa Srbije prenosi samo drugu po redu (Partizan – Zvezda), a ne i utakmicu Nais – Šabac. Predstavnici klubova su naveli da smatraju da je odluka uredništva neprihvatljiva i ilustruje centralizaciju javnog servisa za koji svi građani/ke Srbije jednako plaćaju pretplatu.\nPored toga, uoči turnira je bilo primedaba i na račun odluke o domaćinstvu takmičenja: „Odluku da se turnir održi u Bečeju a ne u Šapcu, u organizaciji našeg kluba, smatramo neutemeljenom i, štaviše, sramnom, jer smo ubeđeni da takva odluka nije u skladu sa propozicijama VSS za organizaciju ovog takmičenja, kao i da nije motivisana najboljim interesima vaterpola već, baš naprotiv, motivima kojima nije mesto u sportu. Naime, dana 23.10.2017. godine VSS uputio je zvaničan poziv svim klubovima da se prijave ukoliko su zainteresovani da budu organizatori ovog takmičenja. Ovim pozivom, ujedno, jasno je definisan i rok za prijavu, kao i propozicije po kojima će se postupati ukoliko ima više zainteresovanih strana. Naš klub je blagovremeno dostavio prijavu, a po isteku roka, dobili smo informaciju da smo jedini prijavljeni klub. Po logici stvari, odnosno, propozicijama koje je sam VSS izneo, samim tim, Vaterpolo klub Šabac, kao jedini prijavljeni klub, je organizator fajnal fora“, stoji, između ostalog, u saopštenju za javnost VK Šabac s kraja novembra i dodaje se da je iz VSS dobijen odgovor da je mesto odigravanja fajnal fora iz humanitarnih razloga Bečej (odatle je rodom vaterpolistkinja kojoj se želi pomoći). Ipak, uprkos tome što je Šabac ponudio da turnir i u njihovoj organizaciji dobije humanitarni karakter i da to nije prepreka da Šabac, a ne Bečej, bude organizator, te da u Šapcu utakmice može da prati veći broj gledalaca nego u Bečeju i efekat humanitarne akcije samim tim bio bi daleko veći, VSS je ostao iza svoje odluke, navodi se u saopštenju.\nPrema rečima Vasovića na konferenciji za novinare, kao i ostalih predstavnika klubova, Bečej je zaslužio da bude domaćin fajnal fora, a dodao je i da se nikad neće izbrisati trag koji je ostavio VK Bečej „i trebalo bi da ovu sredinu pomognemo i na druge načine, a ne samo jednom godišnje, kada su ovakve manifestacije“.\nViše iz ove kategorije « BM teleks od 22. decembra 2017.\tI b liga Srbije grupa sever: Simultanka Krstonošića »


Funkcija „DDEInitiate“ - Access\nFunkcija DDEInitiate možete da koristite da biste započeli dinamički podaci exchange (DDE) razgovora sa drugom aplikacijom. Funkcija DDEInitiate otvara DDE kanal za prenos podataka između DDE servera i aplikacije klijenta.\nNa primer, ako želite da izvršite prenos podataka iz unakrsne tabele Microsoft Office Excel 2007Microsoft Office Access 2007 baze podataka, možete da koristite funkciju DDEInitiate za otvaranje kanala između dve aplikacije. U ovom primeru, Access se ponaša kao klijentske aplikacije, a Excel ima ulogu aplikacije servera.\nDDEInitiate ( aplikacija, tema )\nSintaksa funkcije DDEInitiate ima sledeće argumente:\nNa izraz niske identifikuje aplikaciju koja može da učestvuje u DDE razgovor. Argument aplikacija je najčešće ime .exe datoteke (bez oznake tipa datoteke .exe) za Microsoft Windows – aplikaciji, kao što je Excel.\nIzraz niske koji je ime tema prepoznati argument aplikacije . U dokumentaciji aplikacije za listu tema.\nAko uspe, funkcija DDEInitiate započinje DDE razgovor sa aplikacijom i temom navedenim u argumentima applicapotrebno i teme , a zatim vraća u vrednost Dugački ceo broj. Ova vraćena vrednost predstavlja jedinstveni broj kanala identifikuje kanal kroz podatke koji prenos izvrši. Ovaj broj kanala se kasnije koristi sa drugim DDE funkcijama i izrazima.\nAko već nije pokrenut aplikaciju ili ako je pokrenut, ali ne prepoznaje argumenta ili ne podržava DDE, funkcija DDEInitiate daje greška izazvana tokom izvršavanja.\nVrednost argumenta tema zavisi od aplikacije navodi argument aplikacije . Za aplikacije koje koriste dokumente ili datoteke sa podacima, važeća imena tema često sadrže imena tih datoteka.\nNapomena: Maksimalan broj kanala koje možete istovremeno da budu otvoreni određena je lokacijom Microsoft Windows i računara memorijom i resursima. Ako ne koristite kanal, trebalo bi da sačuvate resurse tako da sa DDETerminate ili DDETerminateAll izjavu.\nAko vam je potrebna manipulisati neku drugu aplikaciju objekata iz programa Access, možda ćete želeti da razmislite o korišćenju automatizacije.


15 Nov 2017\t0 komentara\tPosavske novosti\n"Srbi su se 1992. godine povukli iz institucija, jer nisu imali šta da izgube. Danas, poslije toliko godina Srbi moraju da budu svjesni da moraju biti najpametniji od postanka Republike Srpske i kako i na koji način, Republiku Srpsku trebaju da brane u zajedničkim institucijama", rekao je Govedarica novinarima.\nNa pitanje o poslednjim izjavama Izetbegovića i porukama iz Sarajeva Govedarica je rekao:\n" Nema priznanja Kosova, neka proba, neka izvoli, da vidim kako će se provesti".\nPredsjednik NDP-a Dragan Čavić rekao je novinarima da Vlada Republike Srpske ne poštuje zakonsku odredbu, koja proizilazi iz Zakona o budžetskom sistemu.\n"Po ustaljenoj praksi imaćemo usvajanje tih dokumenata po hitnom postupku. Takvo ponašanje je ne samo na nivou Republike Srpske nego i u lokalnim zajednicama", rekao je Čavić.\nOn je naveo da treba pogledati kako izgledaju procedure usvajanja budžeta u Srbiji, Hrvatskoj, pa i u Federaciji BiH /FBiH/.\nSkupštini naroda prisustvovao je i predsjednik PDP Branislav Borenović, predsjednik Napredne Srpske Goran Đorđić, predsjednik SRS Milanko Mihajlica, te više poslanika iz Kluba SDS-SRS, PDP i NDP.\nNovoizabrani predsjednik Republike Srpske Željka Cvijanović svečano je danas ( 19. novembra) u Banjaluci preuzela dužnost od dosadašnjeg predsjednika Milorada Dodika.\nDODIK: U RAFINERIJI NAFTE SVE POD KONTROLOM\nPredsjednik Republike Srpske Milorad Dodik rekao je danas da se u razgovoru sa rukovodstvom Rafinerije nafte u Brodu uvjerio da je sve pod kontrolom i da će biti preduzete sve neophodne mjere da bi se spriječila i umanjila šteta nakon sinoćnog požara i eksplozije u toj rafineriji prilikom čega je poginuo jedan radnik, a deset ih je povrijeđeno.


Malinari odustali od protesta nakon sastanka sa Nedimovićem, ali ostaju pri ceni od 1,83 evra - PKS-RPK Novi Sad\nProizvođači su posle sastanka saopštili da se protest najavljen za sutra neće održati i da su zadovoljni sa pregovorima sa ministarstvom poljoprivrede, ali da ostaju pri zahtevu da otkupna cena maline bude 1,83 evra.\nNa sastanku ministra poljoprivrede Branislava Nedimovića i predstavnika malinara iz cele Srbije danas je dogovoreno da se cena maline prati i da se osnuje Nacionalni savet koji bi se bavio problemom malinara koji traju gotovo već dve decenije, a malinari su odustali od sutrašnjeg protesta.\nMalinari su posle sastanka saopštili da se protest najavljen za sutra neće održati i da su zadovoljni sa pregovorima sa ministarstvom poljoprivrede, ali da ostaju pri zahtevu da otkupna cena maline bude 1,83 evra.\nDržava je takođe malinarima obećala pomoć kroz sadni materijal i zaštitna sredstva malinarima koji su od elementarnih nepogoda pretrpeli štetu.\nPred početak sastanka Nedimović je rekao Tanjugu da je sastanak sazvan na inicijativu ministarstva poljoprivrede uz koordinaciju sa predsednicom Vlade Anom Brnabić jer je, kako je naveo, jako važno da se na tom mestu razgovara o svim problemima koji muče jedan deo grupacije malinara, koji je organizovan u okviru asocijacije.\n„Nama je ideja da, kao i prošli put, predstavimo ljudima kojim će to merama Ministarstvo poljoprivrede reagovati na probleme koji su se javili u vezi sa vremenskim uslovima, smenjenim prinosima, da povećamo kvalitet proizvodnje i da otvorimo nova tržišta u pogledu plasiranja robe“, rekao je Nedimović napominjući da Vlada apsolutno stoji na stanovištu otvorenog tržišta, koje opedeljuje cenu maline.\n„Kada smo počeli da spajamo otkupljivače i malinare pre mesec dana cena je bila110 dinara, a danas već imamo taj skok koji ide 153, 158, 163 u zavisnosti od prostora, a negde čak i do 170 dinara“, naveo je ministar ističući da je jako je važnio da ta cena bude akontna.\nTo, kako je ukazao, znači da otkupljivači imaju obavezu da – prema ugovorima o prodaji maline na zapadno tržište – tako plaćaju razliku.\nZa one pak proizvođače kojima je dnevno plaćena konačna cena „više nema pomoći jer je tu tržište odradilo svoj posao, rekao je ministar.\n„Naše je da spečimo da bilo ko pokuša da izmanipuliše tržište i pokuša da na račun malinara da pribavi za sebe korist koja mu ne pripada.\nTo je posao države da obezbedi normalno funkcionisanje tržišta. Prilike govore da će biti kretanja naviše, ali u kranjoj liniji je tržište to koje opredeljuje sve šta se dešava“, napomenuo je ministar.\nKako su ranije saopštili predstavnici malinara, oni traže da akontna cena maline bude jednaka na nivou citave Srbije i da iznosi 180 dinara.\nNa njivama i u stajama jedva 4,38 milijarde RSD\nImajući u vidu strukturu poljoprivredne proizvodnje Srbije, raspoložive resurse i dostignuti nivo produktivnosti, agrarni analitičar Vojislav Stanković ocenjuje da…\nSvetska vina sa domaćim poreklom\nInterfestov festival vina, tradicionalna manifestacije koja svakog juna Novi Sad stavlja na vinsku mapu Evrope i okuplja na hiljade…\nOtvoren centar za veštačko osemenjavanje\nPokrajinski sekretar za poljoprivredu, vodoprivredu i šumarstvo mr Vuk Radojević prisustvovao je u Deronjama, naselju u opštini Bač, puštanju…\nIPARD PROGRAM EU: Tražimo 51 mašinu\nUskoro se raspisuje novi konkurs za dodeljivanje sredstava iz IPARD fondova. Za prvi krug rok 26. februar. Do kraja…\nŠećerana u Žablju neće raditi ove sezone; prerada repe u Crvenki\nFabrika šećera u Žablju ove jeseni neće prerađivati šećernu repu već će rod s ugovorenih 12.000 do 15.000 hektara…


DAČIĆ U MILANU: Postupci Prištine zaslužuju osudu od članica OEBS! • HAPPYTV.RS\nDAČIĆ U MILANU: Postupci Prištine zaslužuju osudu od članica OEBS!\nMinistar spoljnih poslova Srbije Ivica Dačić izjavio je na ministarskom savetu OEBS-a u Milanu da "zastrašivanje srpskog stanovništva" na Kosovu i "trgovinski rat" koji je pokrenula Priština, predstavljaju očigledan napad na srpsko stanovništvo, što zaslužuje osudu od svih članica organizacije.\n- Ovu odluku snažno osuđujemo, kao i nedavno javno spaljivanje srpskih proizvoda na Kosovu i Metohiji, što je čin bez presedana. Zastrašivanje srpskog stanovništva od strane specijalnih jedinica Kosovske policije, zajedno sa 'trgovinskim ratom' koji je pokrenula Priština, predstavljaju očigledan napad na srpsko stanovništvo, što zaslužuje osudu svih država učesnica - rekao je Dačić.\n- Nakon više razgovora i razmene pisama sa mojim kolegom, ministrom spoljnih poslova Albanije Bušatijem, dobio sam čvrsta uveravanja i garancije da će albanska strana poštovati osnovne principe Organizacije. Očekujemo da će Albanija svoje predsedavanje OEBS-u sprovoditi u potpunosti u skladu sa normama, principima i preuzetim obavezama OEBS-a - naveo je Dačić.\n- Kao primer da je rešenje za višegodišnje zamrznute konflikte moguće, istakao bih postizanje Prespanskog sporazuma. Srbija u potpunosti podržava dogovor dve strane, kao i punu implementaciju dogovorenog - rekao je srpski ministar.\n- Takodje, zabrinuti smo zbog nedavnih događaja u Azovskom moru, te pozivamo uključene strane da nađu rešenje koje je u skladu sa međunarodnim pravom, i to putem dijaloga i saradnje - rekao je Dačić.


KORUPCIJA NOVI BEOGRAD: Doživotna kazna za Karadžića\nDoživotna kazna za Karadžića\nKoordinatorka nevladine organizacije "Žene u crnom" Staša Zajović izjavila je danas, dan uoči izricanja presude haškom optuženiku Radovanu Karadžiću, da očekuje da on dobije minimum doživotnu kaznu zatvora.\nKomentarišući slučaj haškog optuženika Vojislava Šešelja, kome će presuda bez njegovog prisustva biti izrečena 31. marta, Zajović je rekla da je sve što se dešava oko Šešelja veoma degradirajuće za pravdu, posebno za instituciju kao što je Haški tribunal.\n"To je prosto podilaženje najopasnijim političkim kalkulacijama i to ne sme da se desi. Srbija ima obavezu koju mora da ispunjava prema Haškom tribunalu i ne postoje nikakvi politički obziri koji su mogli to da opravdaju", rekla je ona.\nZajović je rekla i da Haški tribunal u potpunosti povlađuje političkim potrebama u Srbiji, navodeći da je to nedopustivo i neoprostivo.\nUpitana zašto Haški tribunal povlađuje Vladi Srbije u slučaju Šešelja, Zajović je rekla da je to "zato što ima jedna tragična činjenica da je takozvani naoružani mir ili negativni mir važniji nego pravda".\n"Jako je opasno za žrtve, za klimu u ovoj zemlji. To je umesto kažnjavanja, pružanje podrške onima koji su vršili zločine i koji su nastavili da slave zločine na svaki način i na svakom nivou i da se rugaju žrtvama kojih je jako mnogo", istakla je Zajović.\nОбјавио Korupcija Novi Beograd у 19:00


Događaji - Blic Online\nU godini za nama koja je, po mnogima, jedna od najgorih u poslednjih nekoliko decenija činilo se da je pandemija korona virusa "pojela" sve one vesti koje smo čitali i pratili samo nekoliko meseci pre pojave virusa. Ipak, i pored preteške godine, ispričane su priče i učinjena dobra dela koja ćemo prepričavati i u 2021. ali i u narednim godinama.\nNismo planirali nikakve posebne događaje sa Srbijom u predstojećim mesecima, ali ostajemo posvećeni partnerstvu u interesu stabilnosti i bezbednosti regiona, reakcija je neimenovanog zvaničnika Severnoatlantske alijanse (NATO) povodom odluke Vlade Srbije da u predstojećih šest meseci prekine sve vojne vežbe i aktivnosti sa svim partnerima, javlja Glas Amerike.\nBilo je lepih i tužnih momenata, smeha i suza, mnogo trenutaka koji su Beograđanima obeležili godinu koju smo noćas ispratili.\nDANI KOJI SU POTRESLI SVET Albanska tragedija, suze Tereze Mej, impičment Trampa, simbol Pariza i "pluća sveta" U PLAMENU (FOTO)\nNova 2020. godina je pred nama, a protekla 2019. bila je obeležena burnim dešavanjima na svetskoj sceni. Od masakra na Novom Zelandu i požara u Amazoniji do formiranje nove Evropske komisije i impičmenta Donalda Trampa.\nU Beogradu će temperature tokom vikenda dostizati i 35 stepeni, ali uprkos tome spremni su brojni događaji, a neki od njih odvijaju se u "debelom hladu" ili pored vode: od piknika i predstava u parkovima, preko zvaničnog otvaranja sezone na Adi do humanitarnih akcija i festivala posvećenog muzičkim dokumentarnim filmovima.\nDogađaji u Srpskoj po kojima će se pamtiti 2018. (FOTO)\nGodinu iza nas obeležili su opšti izbori u BiH, migrantska kriza, ubistvo Davida Dragičevića, završetak velikih infrastrukturnih projekata u Srpskoj, konačno oživljavanje banjalučkog Aerodroma, ali i humana strana Republike Srpske.\n365 DANA U BEOGRADU Ovo su neki od DOGAĐAJA koji su obeležili 2018. u prestonici\nDuga i turbulentna 2018. godina polako se bliži kraju, a brojne promene i događaji koji su je obeležili, stanovnicima naše prestonice ostaće dugo u sećanju.\nTri dana od odluke vlade tzv. Kosova da poveća porez na robu iz Srbije i BiH za 100 odsto, današnjih protesta Srba i hapšenja u Kosovskoj Mitrovici, predsednik privremenih kosovskih institucija, Hašim Tači, se nije oglasio, što, kako navode prištinski mediji, nije uobičajeno.\nPredsednik Republike Srpske Milorad Dodik izjavio je danas da opozicija politički pokušava da iskoristi određene tužne i emotivne događaje kako bi dovela u pitanje rad policije Srpske.\nSEDAM NAJUPEČATLJIVIJIH Da nam je neko rekao da će 2017. izgledati ovako, rekli bismo mu da ima PREVIŠE BUJNU MAŠTU\nDonald Tramp postaje predsednik SAD, Kim Džong Un žonlira s nuklearnim bombama, a idol Holivuda zlostavlja dečake... Da nam je neko u prošlosti rekao da će 2017. izgledati ovako, ne bismo mu verovali:\nROZE ČOKOLADA I BEBA LUCIFER Verovali ili ne, ove vesti su ISTINITE\nPo čemu će Banjalučani pamtiti 2017.: Protestovali, brinuli o grejanju i rupi u centru\nDok su građani često izlazili na ulicu da se bune, rasula se opozicija u gradskoj Skupštini, a sve zajedno brinulo je hoće li imati grejanje na zimu i šta će se graditi na mestu najavljenog Siti mola umesto koga i danas stoji samo rupa.\nUspešna godina za Kulturno – obrazovni centar Novi Grad: Brojni događaji za sve generacije\nBrojnim aktivnostima do kraja meseca Kulturno - obrazovni centar Novi Grad obeležiće još jednu uspešnu godinu i prikazati sugrađanima retrospektivu svega onog što je urađeno tokom godine.\nPREGRŠT DOGAĐAJA ZA VIKEND U GRADU Od takmičenja u plivanju do polumaratona po snegu\nPredstojeći vikend u srpskoj prestonici obeležiće koncerti kojima će se sugrađani "boriti" protiv hladnog vremena, ali i takmičenja u plivanju, šetnja sa vodičem po Topčideru i monodrama "Moj otac Vuk Karadžić". Mališani će moći da se zabave na ledu u Zemunu i da učestvuju u besplatnim radionicama, dok je za sportiste i one koji se tako osećaju u nedelju zakazan i prvi Beogradski polumaraton. Ulaznica za većinu događaja se ne naplaćuje.


Puškov: Bez većih promena odnosa Beograda i Moskve posle izbora - 25.04.2016, Sputnik Srbija\nU odnosima između Moskve i Beograda neće doći do značajnih promena nakon pobede vladajuće stranke na čelu sa premijerom Aleksandrom Vučićem na parlamentarnim... 25.04.2016, Sputnik Srbija\n13:45 25.04.2016 (Osveženo: 14:10 25.04.2016)\nU odnosima između Moskve i Beograda neće doći do značajnih promena nakon pobede vladajuće stranke na čelu sa premijerom Aleksandrom Vučićem na parlamentarnim izborima u Srbiji, izjavio je šef Soljnopolitičkog odbora ruske Dume Aleksej Puškov.\n„Na izborima u Srbiji je pobedila vladajuća stranka, što ukazuje na to da je većina Srba glasala za nastavak aktuelne politike evropskih integracija, uz istovremeno održavanje prijateljskih i partnerskih odnosa sa Rusijom“, istakao je Puškov.\nOn je dodao da su rezultati juče održanih prevremenih izbora očekivani i da neće doći do značajnije promene srpske spoljne politike.\n„Kad je reč o srpsko-ruskim odnosima, verujem da će se oni razvijati kako je predviđeno sporazumima koji su postignuti tokom kontakata i sastanaka čelnika dveju zemalja, a posebno poslednjih poseta premijera Vučića i predsednika Srbije Tomislava Nikolića Moskvi“, naveo je Puškov.\nKomentarišući to što su Demokratska stranka Srbije i Srpska radikalna stranka osvojile pet, odnosno osam odsto glasova na izborima u Srbiji, ruski zvaničnik je rekao: „Iako su to dve različite stranke, karakteriše ih oštar stav prema pristupanju NATO-u“.\n„Mislim da će prisustvo te dve stranke u srpskom parlamentu imati određeni uticaj na diskusiju o spoljnopolitičkoj strategiji Srbije u budućnosti“, izjavio je Puškov. Prema najnovijim preliminarnim rezultatima Republičke izborne komisije (RIK), na 97,46 odsto obrađenih biračkih mesta, koalicija oko Srpske napredne stranke osvojila je 48,25 odsto glasova.\nCenzus su prešle i koalicija SPS-JS sa 11,01 odsto, SRS sa 8,05 odsto, koalicija oko DS sa 6,05 odsto, Pokret „Dosta je bilo“ sa 5,99 odsto, SDS-LDP-LSV 5,03 i DSS-Dveri sa pet odsto glasova.


Američki specijalci obučavaju kosovsku policiju i bezbednosne snage\nVesti Autor:Balkanska bezbednosna mreža19. apr. 202213:06\nSpecijalne snage Vojske SAD prvi put su izvele zajedničku obuku sa pripadnicima specijalnih jedinica kosovske policije i bezbednosnih snaga pod nazivom BILAT (Bi-lateral training).\nKako navodi portal Balkanska bezbednosna mreža, u objavama američke vojske i evropske Komande za specijalne operacije Vojske SAD navodi se da je krajem marta izvedena bilateralna obuka sa Jedinicom za specijalne intervencije kosovske policije i Kosovskim snagama bezbednosti.\nU saopštenju Komande piše da je izvodjenje bilateralnih obuka sa NATO partnerskim snagama zemalja Balkana veoma važna za „podršku bezbednosti u regionu i odvraćanju od destabilizujućih aktivnosti“.\nNa objavljenim fotografijama pripadnici kosovskih bezbednosnih snaga nose šlemove za specijalne jedinice, standardne jurišne puške G-36, a oznake jedinice kojoj pripadaju su zamagljene.\n"Na slikama se vidi uvežbavanje taktike rada odeljenja, ali bez korišćenja bojeve municije i bez okvira u puškama. To u praksi obuke specijalnih jedinica znači da stepen uvežbanosti i medjusobnog poverenja američke vojske i specijalaca vlasti iz Prištine nije na visokom nivou", navodi se.\nPortal podseća da je ista američka jedinica, odnosno Deseta grupa specijalnih snaga, u novembru imala vežbu i sa Vojskom Srbije, ali je tada korišćena i bojeva municija, helikopterski desant i prikaz za visoke delegacije SAD i Srbije.\n"Vojska SAD je prvi put izvela obuku sa kosovskim bezbednosnima snagama 2021. godine tokom vežbe 'Branilac Evrope 21', kada su u južnoj srpskoj pokrajini boravili pripadnici Četvrte brigade za podršku bezbednosnim snagama, poznatijim kao 'braon beretke'", piše u tekstu.\nPoslednja značajna aktivnost bila je otvaranje baze američkih specijalnih snaga u Albaniji koje je najavljeno početkom ove godine.